24 верасень 2014, 06:12\nРось — гэта клясычнае беларускае мястэчка, з помнікаў якога зьлітаваліся войны мінулага стагодзьдзя. Абапал вялікага рынкавага пляца, на месцы якога сёньня ўтульны сквэр, пазіраюць адзін на аднаго касьцёл, царква і былая сынагога. Рось дакажа любому падарожніку, што слова «правінцыя» ў нашай краіне мае цалкам станоўчую афарбоўку. Бо ў Росі я налічыў не адну цікавую рэч з прыметнікам «самы». Напрыклад, у касьцёле — самае ўнікальнае надмагільле. Княгіні Сафіі Патоцкай-Несялоўскай, фундатаркі храма. Гэта скульптура зь белага мармуру. Старая княгіня на ложы сьмерці ў натуральную велічыню. Уражвае дакладнасьць найдрабнейшых дэталяў. Ад складак на падушцы да рук нябожчыцы. Для 90-гадовай расічанкі Яўгеніі Налівайкі князі Патоцкія — гэта не далёкая гісторыя, а ўспаміны дзяцінства.\n— Вы памятаеце Патоцкіх?\n— Вы што! Добрыя людзі. Ні ў чым не адмаўлялі. Хто прыйдзе да іх, дапамагалі ўсім. І жыта давалі, і ўсё. На могілках капліца ёсьць, дзе пахаваныя паны. Прыйшлі Саветы, усё параскідалі. У чым нябожчык вінаваты? А паны добрыя былі. Тым, хто служыў у іх, дамы пабудавалі. Парабкам сваім будавалі. Ня толькі грашыма дапамагалі, але і жытлом. Дапамагалі Патоцкія.\nА яшчэ ў Росі самы высокі ў краіне млын. У пяць паверхаў. Ён, дарэчы, працуе дагэтуль. Старая Яўгенія зь дзіцячай павагай прагаворвае прозьвішча даваеннага млынара.\n— Пшаніцу пытлявалі, крупы рабілі. У канцы вуліцы жыў Мілеўскі! Ён быў млынаром. Такая была ў яго праца! Жыта, крупы рабіў. Тут усё было, у гэтым млыне. Мы сьвятло ад яго атрымлівалі. Турбіна электрычнасьць гнала.\nСамы незвычайны будынак Росі — так званы домік садоўніка. Ён нагадвае дэкарацыю да дзіцячай каляднай казкі. Аднапавярховы дамок з высокім гарышчам і гатычнымі вокнамі.\n— Гэта была ружарня. Кветкі былі такія, што можна было купіць і зімой.\nУ 39-м маёй суразмоўцы было 16 гадоў. Больш за ўсё ў тым годзе яе ўразіла не Чырвоная армія, а апаганьваньне ўсыпальніцы Патоцкіх.\n— На могілках стаіць капліца. А ў той капліцы ёсьць падвал. І там яны былі пахаваныя. Патоцкія. Прыйшлі гэтыя. Саветы. І косьці ламалі, і выкідалі. Навошта? Гэта было абы-што. Ня трэба было гэтага рабіць.\n— А хто гэта рабіў? Свае людзі?\n— Свой чалавек ня будзе гэтага рабіць. Гэта салдаты. Я ж не пайду гэта рабіць. І цывільны чалавек, які разумее, ня пойдзе. І з Расеі наехалі. Можа, панамі сябе лічылі. У 39-м выбівалі ўсіх, хто багаты, хто адукаваны. Усіх выбівалі.\nІ ўсё ж магілы рабаваў мясцовы чалавек. Нават прозьвішча яго вядомае. Пра гэта мне распавёў Станіслаў Раманчук, былы парторг тутэйшага саўгаса.\n— Тут быў такі дурань Русецкі. Ён і выкінуў з капліцы парэшткі Патоцкага. Ён быў тутэйшы чалавек.\n— Проста прыдурак. Выкінуў косткі.\nПалац Патоцкіх не дажыў да нашых дзён. Але дастаткова паглядзець на раскошны двухпавярховы дом эканома, каб ацаніць шчодрасьць гаспадароў да сваіх работнікаў. Яшчэ некалькі гадоў таму тут была музычная школа. Сёньня будынак стаіць закалочаны, з выбітымі шыбамі. Без гаспадара. Перад домам у парку стаяць два бюсты камуністычных правадыроў. Маркса і Леніна. Сваім дагледжаным выглядам яны вельмі кантрастуюць з закінутым домам. Аказваецца, былы парторг з таварышам сваімі сіламі не даюць рассыпацца гіпсавым дзядам, як іх ласкава называе пан Станіслаў.\n— Даглядаем дзядоў нашых. Ачысьцілі іх наждачкай, пабялілі трошкі. Цэмэнтам падмацавалі. З суседам. Мы і вокны ў доме пазабівалі, каб ня лазілі.\nА яшчэ ў Росі быў самы прыгожы гарадок для былых савецкіх вайсковых лётчыкаў, выведзеных зь Нямеччыны. Акуратныя пяціпавярховікі пад мэталадахоўкай, прыгожая школа, садзік. І праз дваццаць гадоў гэты раён выглядае як новенькі. Вось толькі вайскоўцаў тут усё меней. Слова жыхару раёна, настаўніку Раману.\n— Былых вайскоўцаў засталося вельмі мала. Яны прыехалі ў асноўным з Расеі. Тут сваякоў у іх няма. Працы таксама тут няма. Выяжджаюць. Пакідаюць тут кватэры. Многія да гэтае пары не прыватызаваныя. За прыватызацыю трэба аддаць, здаецца, 35 тысяч даляраў. А прадаць яе можна максымум тысяч за 25.\n«Занадта шырокі рускі чалавек, я б звузіў». Гэтыя словы Дастаеўскага я міжволі ўзгадаў, разгаварыўшыся з былым вайскоўцам, які сканчаў сваю службу ў Празе. І да гэтае пары ня можа дараваць чэхам вось чаго.\n— Я ў Чэхіі быў перад самым вывадам. Замкі, так, прыгожа. Але ж яны, заразы, нашых пацаноў паставілі на калені на плошчы. Калі б я там быў, я б ім паставіў бы... Хто ў Чэхіі быў, іх звычайна ў апошні дзень вазілі на аўтобусе Прагу глядзець. А іх абкружылі і на калені паставілі. За 68-мы год. За тое, што нашы ўступілі туды. Сукі, танк у ружовы колер пафарбавалі. Уяўляеш, колькі злосьці было? Перад намі такое адбываецца. Прыкінь, колькі злосьці.\nСавецкія ідэолягі хацелі стварыць новую фармацыю — «савецкага чалавека». Не атрымалася. Затое на нашых вачах нараджаецца «гражданин русского мира». Варта хвіліну пагаварыць з гэтым «грамадзянінам», каб зразумець, хто перад вамі. Панібрацтва зь першай сэкунды. Ніякіх зваротаў на «вы». Толькі «брацішка».\n— Расея з Амэрыкай будзе ваяваць да апошняга ўкраінца. Вядома, я за Расею. Я ж расіянін.\n— За Пуціна ці за Расею? Ці гэта адно і тое ж?\n— Ты мне брэд не нясі! Ваюй! Ваюй з ваеннымі. Навошта зьнішчылі інфраструктуру? Каб людзі здохлі? Мазгі ёсьць?\nВарта выказаць сваю нязгоду адносна сёньняшняга расейскага правадыра, як у вачах «брацішкі» зьяўляецца непрыхаваная нянавісьць. У гэтых вачах можна бязь цяжкасьці прачытаць жаданьне забіць. Яшчэ хвіліну назад вайсковец па-брацку курыў, а тут пайшоў, праклінаючы мяне на ўвесь раён. Гаварыць з грамадзянінам «русского мира» трэба вельмі асьцярожна. Бо невядома, што можа раніць ягоную псыхіку. І заўжды трэба быць гатовым да бойкі. Бо сярод гэтых «грамадзян» дарослых людзей няма. Па сваіх паводзінах яны дурныя падлеткі. Вось толькі цікава, ці ня большасьць такіх «грамадзян» у нашай краіне...\nПадарожжа ў мястэчка Рось\nМапа ўсіх Падарожжаў Свабоды


Паліцыя Чэлябінскай вобласці рыхтуецца падаўляць забастоўкі\nРаней мясцовыя праваахоўнікі правялі «вучэбны захоп закладнікаў», – паведамляе тэлеканал «Россия 1».\nСюжэт зʼявіўся на канале ГТРК «Южный Урал» 23 траўня. Вучэнні прайшлі ў горадзе Златавуст у Чэлябінскай вобласці. Паводле легенды вучэнняў, працаўнікі транспартавага цэху аднаго з мясцовых прадпрыемстваў некалькі месяцаў не атрымлівалі заробкаў – абвесцілі забастоўку, паралізавалі працу прадпрыемства, падпалілі апоны ды пабудавалі барыкаду.\n«Ідзі сюды, чё, баішся?», – кажа пратэстовец-актор расейскім паліцыянтам на першых секундах сюжэту. Вядоўца тэлеканалу кажа, што падчас вучэнняў праваахоўнікі дзеялі згодна з інструкцыяй: ачапілі тэрыторыю, адсеклі пратэстоўцаў ад галоўнай дарогі і распачалі перамовы. «Пасля няўдалай спробы паразумецца з ініцыятарамі забастоўкі паліцыя кінула ў іх шумавую гранату і пачала наступленне», – кажа вядоўца расейскага тэлеканалу.\n5 красавіка прэзідэнт Расеі абвесціў пра стварэнне Нацыянальнай гвардыі на базе Унутраных войскаў, МУС, АМАПу ды іншых сілавых ведамстваў. Паводле адмысловага законапраекту, які 6 красавіка трапіў у расейскі парламент, прадстаўнікі Нацгвардыі могуць атрымаюць права страляць, не папярэджваючы.\nТэгі: пратэсты, Расея, Расея


І, выйшаўшы, Іісус ішоў ад храма. І падышлі вучні Яго, каб паказаць Яму збудава́нні храма.\nІісус жа сказаў ім: ці бачыце ўсё гэта? Праўду кажу вам: не застане́цца тут ка́меня на ка́мені; усё будзе зруйнава́на.\nКалі ж сядзеў Ён на гары Елеонскай, падышлі да Яго вучні асобна, гаворачы: скажы нам, калі гэта будзе? і якое знаме́нне Твайго прышэ́сця і сканчэ́ння веку?\nІ ў адказ Іісус сказаў ім: сцеражы́цеся, каб хто вас не ўвёў у зман.\nБо многія пры́йдуць пад íмем Маім і будуць казаць: “я Хрыстос”, — і многіх увядуць у зман.\nПачуеце таксама пра войны і чуткі аб войнах. Глядзіце, не жаха́йцеся; бо павінна ўсё тое быць. Але гэта яшчэ не канец.\nБо паўста́не народ на народ і царства на царства; і будзе голад і мор, і землятру́сы ме́сцамі.\nА ўсё гэта — пачатак пакут.\nТады будуць аддаваць вас на му́кі і забіваць вас; і вы будзеце зненавíджаныя ўсімі народамі за імя́ Маё.\nІ тады спаку́сяцца многія; і адзін аднаго будуць выдаваць, і ўзненавíдзяць адзін аднаго.\nІ многія лжэпрарокі паўста́нуць і ўвядуць у зман многіх.\nІ з-за памнажэ́ння беззаконня астыне любоў у многіх.\nА хто вы́церпіць да канца, той спасёны будзе.\nІ прапаве́дана будзе гэтае Ева́нгелле Царства па ўсім свеце, дзе́ля све́дчання ўсім народам; і тады пры́йдзе канец.\nДык вось, калі ўбачыце мярзо́ту спусташэ́ння, пра якую ска́зана Даніілам прарокам і якая паўста́не на святым месцы, — хто чытае, няхай разумее, —\nтады тыя, што ў Іудзеі, няхай уцякаюць у горы;\nі хто на да́ху, няхай не спуска́ецца, каб узяць што-небудзь з дому свайго;\nі хто ў полі, няхай не вярта́ецца назад, каб узяць вопратку сваю.\nГо́ра ж цяжа́рным і тым, што кормяць грудзьмí, у тыя дні!\nМаліцеся, каб не зда́рыліся ўцёкі вашы зімою, а таксама ў суботу.\nБо тады будзе вялікае лíха, якога не было́ ад пачатку свету да гэтага часу, і не будзе.\nІ калі б не былí скаро́чаны тыя дні, то не ўратава́лася б ніякая плоць; але дзе́ля абра́ных будуць скаро́чаны тыя дні.\nТады, калі хто скажа вам: “вось, тут Хрыстос” альбо: “там”, — не верце.\nБо паўста́нуць ілжэхрысты́ ды лжэпрарокі і дадуць знаме́нні вялікія і цуды, каб увесці ў зман, калі магчыма, і абра́ных.\nВось, Я наперад сказаў вам.\nТаму, калі скажуць вам: “вось Ён у пустыні”, — не выходзьце; “вось, Ён у патайны́х пакоях”, — не верце.\nБо, як маланка блíскае з усходу і відна́ бывае аж да за́хаду, такім будзе прышэ́сце Сына Чалавечага.\nБо дзе будзе труп, там збяруцца арлы.\nІ адразу, пасля лíха дзён тых, сонца паме́ркне, і месяц не дасць святла свайго, і зоркі спаду́ць з неба, і сілы нябесныя пахісну́цца.\nІ тады я́віцца знаме́нне Сына Чалавечага на небе; і тады зарыдаюць усе плямёны зямныя і ўбачаць Сына Чалавечага, Які будзе ісці на воблаках нябесных з сілаю і славаю вялікаю.\nІ пашле Ангелаў Сваіх з трубою гучнагало́саю, і збяруць абра́ных Яго ад чатырох вятроў, ад краю нябёсаў да краю іх.\nАд смакоўніцы навучы́цеся праз параўнанне: калі голле яе ўжо мякчэ́е і пускае лíсце, вы ведаеце, што блізка лета;\nтак і вы, калі ўбачыце ўсё гэта, ведайце, што блізка, пры дзвярах.\nПраўду кажу вам: не міне́ род гэты, як усё гэта будзе.\nНеба і зямля міну́ць, а словы Мае не міну́ць.\nА пра дзень той і гадзíну ніхто не ведае, нават Ангелы нябесныя, а толькі Айцец Мой адзін.\nАле як было́ ў дні Ноя, так будзе і ў прышэсце Сына Чалавечага:\nбо як у дні перад патопам елі, пілí, жаніліся і выхо́дзілі замуж да таго дня, як увайшоў Ной у каўчэг,\nі не разумелі, пакуль не прыйшоў патоп і не забраў усіх, — так будзе і прышэсце Сына Чалавечага.\nТады будуць двое на полі: адзін будзе ўзя́ты, а другі пакíнуты;\nдзве будуць малоць у жорнах: адна будзе ўзя́та, а другая пакíнута.\nДык будзьце пíльныя, бо не ведаеце, у якую гадзíну Гасподзь ваш пры́йдзе.\nАле тое вы знайце, што калі б ведаў гаспадар дома, у якую варту пры́йдзе зло́дзей, дык не спаў бы і не дазволіў бы падкапа́ць дом свой.\nТаму і вы будзьце гатовы, бо ў час, пра які не думаеце, Сын Чалавечы пры́йдзе.\nХто ж ёсць верны і разумны раб, якога гаспадар яго паставіў над слу́гамі сваімі, каб даваў ім ежу ў свой час?\nБлажэ́нны той раб, якога гаспадар яго, прыйшоўшы, заста́не, што ён робіць так.\nПраўду кажу вам, што над усёй маёмасцю сваёю паставіць яго.\nА калі скажа ліхí раб той у сэ́рцы сваім: “не хутка пры́йдзе гаспадар мой”,\nі пачне біць тава́рышаў сваіх, і есці і піць з п’яніцамі, —\nто пры́йдзе гаспадар раба́ таго ў дзень, у які ён не чакае, і ў гадзíну, якой ён не ведае,\nі рассячэ́ яго напала́м, і вы́значыць яму адзін лёс з крываду́шнымі; там будзе плач і скры́гат зубоў.


Тэхнічнае абсталяванне - Беларуская чыгунка\nМінскае аддзяленне / Аб аддзяленні / Структура / Лакаматыўныя i маторвагоннае дэпо / Лакаматыўнае дэпо Маладзечна /\nЛакаматыўнае дэпо Маладзечна валодае вялікай колькасцю разнастайных металаапрацоўчых станкоў, прэсаў, зварачных і наплавачных установак, індукцыйных награвальнікаў, сродкаў вымярэння.\nТакарна-карусельныя станкі мадэлі 1516 (найбольшы дыяметр апрацоўванага выраба 1600 мм, найбольшая вышыня апрацоўванага выраба 900 мм, маюцца вертыкальныя і бакавыя супарты).\nСтанкі такарныя спецыяльныя РТ 917 (найбольшая даўжыня пры ўсталеўцы ў цэнтрах 3000 мм, найбольшы дыяметр над станінай 1370 мм, найбольшы дыяметр над супартам 1100 мм, найбольшая даўжыня апрацоўкі 3000 мм, дыяметр загатоўкі усталяванай у чатырохкулачковым патроне 75-865 мм у люнете нерухомым 150-500 мм).\nГарызантальна-растачны станок з праграмным кіраваннем РС 2А622ФА.\nРадыяльна-свідравальны станок 2К522.\nУніверсальны фрэзерны станок ГФ 3202-29.\nПрэса ПА 6738 (найбольшае намаганне прэса 6,3 МН (640 тон), найбольшы ход плунжэра 1090 мм, найбольшы дыяметр напрасовываемага выраба 1600 мм, максімальная вага распрасовываемага выраба 4000 кг, найбольшая адлегласць паміж тарцом плунжэра і тарцом упорнай траверсы 4000 мм).\nНаплавачная ўстаноўка НТ-20М1.\nТакарна-вінтарэзныя станкі ГС526УС.\nЗаточны станок В3-818.\nУстаноўка паветрана-плазменнай рэзкі ПРАКТ-1301УЗ.\nРозныя індукцыйныя награвальні (тэмпература нагрэву да 350º С, дыяметр дэталяў да 1060 мм).\nЗ мэтай забеспячэння высокай якасці тэхнічнага абслугоўвання і рамонта, укаранення сучасных рамонтных тэхналогій, лакаматыўнае дэпо Маладзечна пастаянна развівае сваю рамонтную базу.\nТак, у 2014 годзе ў лакаматыўным дэпо Маладзечна закуплена адзіная на Беларускай чыгунцы рабатызаваная мыйная машына для мыцця колавых пар цягавага рухомага саставу. Мыйка колавых пар у дадзенай мыйнай машыне вырабляецца японскім рабатызаваным маніпулятарам пад ціскам 400 Бар.\nСення лакаматыўнае дэпо Маладзечна — гэта згуртаваны калектыў высокакваліфікаваных спецыялістаў, якія прафесійна выконваюць свае абавязкі, забяспечваюць выразны рытм перавозачнага працэсу. Дзякуючы іх намаганням дэпо стала сучасным прадпрыемствам, якое адказвае узрастаючым патрэбам ў перавозцы грузаў і пасажыраў.


Алімпіядныя заданні 7 клас 2006\nСпампаваць 29.86 Kb.\nНазва Алімпіядныя заданні 7 клас 2006\nПамер 29.86 Kb.\nдля вучняў 7 класа\n1. Вызначце, якія словы вымаўляюцца наступным чынам, і напішыце, якія літары ”схаваліся” за выдзеленымі гукамі.\n(ачай’), (барадз’ба), (гарацк’і), (з’й’эст), (л’іджба), (на рэцы), (чэск’і).\n2. Замяніце фразеалагізмы словамі або словазлучэннямі.\nМалоць глупства –\nПадняцца на ногі –\nТрымаць вуха востра –\nКінуць вокам - .\nЗгрупіруйце і запішыце словы ў тры слупкі, улічваючы блізкасць іх значэння.\nДобры, дасягнуць, павольна, нядрэнны, дамагчыся, някепскі, дабіцца, неблагі, дайсці, марудна, удалы, няспешны, слаўны, варты, памалу, адменны, заваяваць, паціху, бездакорны, прыстойны, ляніва\nНапішыце па два прыклады слоў, якія маюць наступную будову, і абазначце марфемы.\nа) прыстаўка – корань;\nб) прыстаўка – корань – канчатак;\nв) корань – суфікс – канчатак;\nг) корань – суфікс – суфікс;\nд) прыстаўка – корань – суфікс – суфікс – канчатак.\nСкладзіце і запішыце тэкст тыпу “разважанне”.\nСпішыце сказы, уставіўшы прапушчаныя канчаткі назонікаў, суфіксы дзеясловаў прошлага часу, і выберыце прыметнік (дзеепрыметнік), які дапасуецца да выдзеленага назоўніка.\n1.Мы з цікавасцю глядзелі на (смешнае, смешную, смешнага) кенгуру. 2.Вочы засцілаліся (моцнай, моцным) пыл..., што курыл...ся з-пад колаў грузавіка. 3.У кавярні прысутныя разглядалі прыгожа (аформленую, аформленае, аформлены) меню. 4.Аўдыторыя з цікавасцю слухала пра (незвычайны, незвычайную, незвычайнае) Антарыо. 5.Бацька паказаў маім сябрам (памятную, памятны) медаль, (атрыманы, атрыманую) ім на спартыўных спаборніцтвах. Медал... ён заўсёды ганарыўся.\n1. Вызначце прынцып, па якому згрупаваны словы.\nЗязюля, беленькі, нядзеля, пяльмені.\nВолас, паэт, гоман, лугавы.\nЖолуд, шырокі, чалавек, рабіна.\nДзень, спяваць, заяц, цеплыня.\nДжаліць, жыць, шпарка, чэк.\nЗамяніце фразеалагізмы адпаведнымі па сэнсу словамі. З фразеалагізмамі складзіце сказы і запішыце.\nПад густ, паехаць са смеху, плячо ў плячо, язык прыкусіць, да твару, біць паклоны, галаву скласці.\nВыпішыце спачатку назоўнікі, якія маюць абедзве формы ліку( падбярыце пару), затым – назоўнікі, якія маюць форму толькі адзіночнага ліку, а затым словы, якія ўжываюцца толькі ў множным ліку.\nАбдымкі, натоўп, абставіны, спакуса, праменне, абцугі, святы, акуляры, ападкі(дождж), арэлі, бацькі, беганіна, безгалоссе, бэз, гняздо, дровы, крыга, краявід, нажніцы, назоўнік, паветра, паводзіны, ногі папялішча, руіны, насельніцтва, народ, расліна, рэшткі, спаборніцтва, сонца, зямля, хлеб, каласы, малако, зеляніна.\nПастаўце назоўнікі ў форме роднага склону адзіночнага ліку, з назоўнікамі складзіце словазлучэнні і запішыце іх.\nСнег, нос, народ, твар, агонь, кут, мароз, хмызняк, вецер, горад, каэфіцыент, цукар, поплаў, гушчар, смутак, боль, чай, даход, бераг, тумвн, дом.\nУтварыце ўсе магчымыя формы параўнання якасных прыметнікаў.\nХалодны, вясёлы, чысты, дарагі, светлы, бацькаў, гарадскі, імклівы , рухавы, новы, рассыпчаты, беларускі, васьмітомны, просты, добры, шэра-папяловы, стальны, сляпы, рабы.\nВызначце, якую сінтаксічную ролю выконваюць выдзеленыя дзеясловы ў сказах.\n1. Дыхаць раненаму стала лёгка. 2. Вучні пачалі працаваць добра. 3. Таня любіць чытаць казкі. 4. Уменне чытаць Максім выпрацаваў рана. 5. Дзеці пайшлі паліваць кветкі.\nВызначце стыль тэксту, вывад абгрунтуйце.\nЕфрасіння Полацкая. Без гэтага імя немагчыма ўявіць не толькі панараму духоўнага жыцця на ўсходнеславянскіх землях у 12 стагоддзі, але і ўсю шматвяковую гісторыю Беларусі. Князёўна, ігумення, выдатная асветніца, святая Ефрасіння Полацкая пакінула па сабе памяць у душы народа.\nПаміж намі і часам, калі жыла знакамітая палачанка, ляжыць больш за восем стагоддзяў. Не дзіва, што гісторыя захавала пра яе не надта багатыя звесткі, алеі яны дазваляюць убачыць агульнаеўрапейскую значнасць асобы гэтай жанчыны – падзвіжніцы. Ахвярная праца святой Ефрасінні, як і яе славутых сучаснікаў Кірылы Тураўскага і Клімента Смаляціча, абумовіла высокі культурны ўздым на зямлі нашых продкаў.\nКамен…чык, н…навісць, в…даправод, бе…карысны, гарад…кі, палымя…ы, ч…тыры, дзвесц…, в…семсот, абедз…вума\nАлімпіядныя заданні па біялогіі\nАб чым сведчыць адсутнасць лішайнікаў у дадзенай мясцовасці (горадзе, паселку, парку)?\nВыпадак, гліняны, квартал, крыху, мабыць, рэмень, садавіна, грамадзянін, індустрыя\nАлімпіядныя заданні для 7 класа\nКолькі разоў гукі, што складаюць слова снег, сустракаюцца ў наступным сказе? Напрыклад, [м]-2\nДа якога жанру фальклору адносяцца гэтыя радкі? Абвядзі літару з правільным адказам


Кожны дзень мы спажываем візуальную інфармацыю ў горадзе і анлайне: праз гарадскія медыя і тэлебачанне, іміджавыя ролікі пра Беларусь і рэкламу казіно ў аэрапорце, на першых старонках глянцавых часопісаў і гэтак далей. Глядзець – значыць не толькі спажываць, але і фармаваць сваё ўяўленне пра навакольны свет. Якія вобразы жанчын дамінуюць у беларускай рэкламе і медыя? Як візуальная рэпрэзентацыя ўплывае на нашае стаўленне да жанчыны і на ўзаемаадносіны ў сям’і і грамадстве? Запрашаем абмеркаваць разам з намі ў наступны чацвер.\n34 Media Days – гэта івэнты ад рэдакцыі, на якіх менчукі і госці сталіцы збіраюцца, каб паслухаць класных спікераў ды абмеркаваць гарачую медыйную тэму. Дыскусія на тэму «Рэпрэзентацыя жанчын у рэкламе і медыя: what’s wrong?» адбудзецца ў наступны чацвер, 27 красавіка.\n34 Media Days vol. II\nГучная гісторыя вакол рэкламнай кампаніі Mark Formelle ускалыхнула медыйную прастору і, як пішуць, някепска падняла рэйтынг самога вытворцы. Аднак рэклама бялізны – не адзіны прыклад спрэчнай візуальнай рэпрэзентацыі жанчын (а пазней і мужчын) у афлайн- і анлайн-прасторы. Узгадаем рэкламныя кампаніі хрэну ABC ці інтэрнэт-правайдара «Шпаркі дамавік». Мова рэкламы і медыя з усіх магчымых носьбітаў падказвае, якія вобразы ды ролі вітаюцца ў грамадстве. Іншымі словамі, рэклама і медыя накіроўваюць свой «нармалізуючы» позірк на кожную з нас.\nЗ іншага боку, некрытычнае ўспрыманне – не адзіны магчымы варыянт развіцця падзей. Што робіць радыкальнае стаўленне да рэкламы ў беларускім кантэксце – наводзіць шуміху ці ўсё ж такі дае адэкватную зваротную сувязь вытворцам візуальных прадуктаў?\nЦі тыя выявы, што мы бачым у горадзе і на экранах манітораў, здольныя ўплываць на грамадскае стаўленне да сацыяльнай ролі жанчыны? Запрашаем цябе разам абмеркаваць гэтыя пытанні ў афлайне.\nПадзея пройдзе ў фармаце ток-шоу – спачатку госці падзеляцца сваімі думкамі на згаданую тэму, пасля чаго пачнецца адкрытая дыскусія з удзелам мадэратаркі і слухачы атрымаюць магчымасць задаць свае пытанні.\nЛілія Воліна – заснавальніца «Цэнтра па прасоўванні правоў жанчын – Яе правы», юрыстка, экспертка ў галіне правоў жанчын і гендарнай палітыкі.\nВіка Біран – працуе на мяжы мастацтва, актывізму і журналістыкі. У 2014-м стала сузаснавальніцай праекту пра гендар і сэксуальнасць MAKEOUT, а ў 2015-м – квір-фестывалю meta-.\nКацярына Барушка – журналістка, фрустрантка ў адвечным пошуку феміністычнага дзэну.\nАлеся Песенка – рэдактарка парталу LADY.TUT.BY, у мінулым – спецыялістка па сувязях з грамадскасцю «АРТ Карпарэйшн».\n27 красавіка а 19:00\n«Корпус» (Менск, пр. Машэрава, 9, корпус 8)\nКалі ты працуеш у грамадскім сектары, рэкламе ці медыя, прыходзь і раскажы, што думаеш на гэтую тэму. Мы хочам пачуць розныя галасы. Далучайся да падзеі ў Facebook, каб не забыцца на дату і месца сустрэчы.\nШэсць дзён з Маэстра\nЯк наша аўтарка ў якасці перакладчыцы амаль тыдзень пратусіла з легендай – спадаром Эніё Марыконэ.\n21 беларускі падкаст, які варта паслухаць проста зараз\nПра адукацыю, жанчын, космас і ўвогуле ні пра што.\nГутарым з пісьменнікам Сашам Філіпенкам пра новы раман, боль і культуру памяці ў эпоху постпраўды.\nАлекс | 25.04.2017 17:00\nоторванные от жизни журналистки это чтото.\nдуля на талерцы | 21.04.2017 20:50\nОй будзе горача


Сурыкаў параіў уладам Беларусі "развязаць рукі бізнэсу" - 10.06.2016, Sputnik Беларусь\nДзяржава павінна адмовіцца ад татальнага ўплыву на вытворцаў, але кантраляваць іх, каб яны "не буянілі", лічыць расійскі дыпламат. 10.06.2016, Sputnik Беларусь\nнавіны , эканоміка, мінск, аляксандр сурыкаў\n© Sputnik Роман ШантарПасол Расіі ў Беларусі Аляксандр Сурыкаў\nМІНСК, 10 чэр — Sputnik. Амбасадар Расіі ў Беларусі Аляксандр Сурыкаў распавёў, якія рэформы ў эканоміцы Беларусі лічыць першачарговымі.\nНа яго думку, улады павінны адмовіцца ў першую чаргу ад дзяржаўнага планавання ў рэальным сектары эканомікі.\n"Трэба адысці ад прыгнятальнага ўздзеяння дзяржавы на бізнес, развязаць яму рукі. Стварыць рамкі, за якія не трэба выходзіць і паводзіцца непрыстойна. Але не трэба планаваць, колькі агуркоў пасадзіць", — сказаў Сурыкаў у чацвер на прэс-канферэнцыі ў Мінску.\nНа яго думку, прадпрыемствы здольныя самастойна вызначаць сваю вытворчую і прадажную палітыку, зыходзячы з рынкавых рэалій. Дзяржаву ж павінна цікавіць толькі іх прыбытковасць і выплата падаткаў у бюджэт.\n"Ёсць прыбытак і ёсць падаткі, гэта асноўнае. А завод сам вызначыць, колькі зрабіць трактароў, калі ёсць рынкі. Чаму нейкі дзядзька ў міністэрстве сядзіць і піша — колькі. Трэба больш давяраць. Правяраць таксама трэба, але трэба і давяраць", — сказаў дыпламат.\nЁн заўважыў, што працуе ў Беларусі каля дзесяці гадоў, і гэта меркаванне пра фунуцыянаванне беларускай эканомікі з'яўляецца не прыкметай расчаравання, але пажаданнем.\n"Гэта не расчараванне, але пажаданне. Мы ад гэтага даўно сышлі, і нідзе ў свеце гэтага няма. Добрая краіна, выдатныя людзі, выдатная прырода", — падкрэсліў расійскі пасол.


Апублікавана 16.05.2015 07:04\nВы запланавалі рамонт кватэры і першы пункт у Вашым грандыезным плане - новая плітка, прычым мур ўласнымі сіламі?\nМы дамо практычныя парады, як абраць і ўсталяваць не толькі напольную плітку, а так жа рэкамендуем скарыстацца электронным каталогам http://e-plitka.com.ua, у якім знаходзіцца поўная інфармацыя аб асартыменце і перавагах плітак ад розных вытворцаў.\nВыбіраючы керамічную плітку, Вы павінны разумець, што дадзены будаўнічы матэрыял не універсальны, то бок пры яго куплі варта ўлічваць памяшканне, якасць, тэхнічныя функцыі (напрыклад, падлогавая плітка не прыдатная для сцен), эстэтычны выгляд і каляровую гаму.\nПлітка і яе знешні выгляд.\nПерш чым адправіцца ў строй магазін за пліткай, прааналізуйце сераду, у якой яна будзе знаходзіцца: асветленасць, плошча, прызначэнне абліцаванай паверхні, матэрыял, колеравая гама. Акрамя таго, бярэцца пад увагу мэбля, якая будзе знаходзіцца ў пакоі.\nАдным словам Вам неабходна дамагчыся раўнавагі паміж фарматам матэрыялу і памерам абліцоўвання, паміж колерам пліткі і колерам мэблі і т. д. Разглядаючы ўзоры ў дэманстрацыйнай зале, Вы не павінны арыентавацца толькі на знешнім выглядзе пліткі, а павінны прадставіць абліцоўванне ў канкрэтнай пакоі.\nГэтак жа звяртайце ўвагу на плошчу памяшкання. Для памяшкання з маленькай плошчай, ідэальны варыянт - плітка светлых тонаў, так як яна візуальна павялічвае прастору. Пры гэтым улічвайце і тое, што плітка, размешчаная пад кутом 90 градусаў, адзін каля аднаго, будзе ўспрымацца па-рознаму. Прычына - плітка нават з адной партыі не заўседы аднолькавага адцення. Розніца можа быць выяўленая пры асвятленні. Напрыклад, плітка блакітнага колеру, пры жоўтым асвятленні, можа здацца зяленай.\nПамяшканні з нізкімі столямі, можна візуальна надтачыць, калі выкарыстоўваць плітку прастакутнай формы альбо ж плітку з вертыкальнымі ўзорамі, выкладзеную вертыкальна. Эфект будзе адваротным, калі выкладваецца плітка гарызантальна.\nЯк паказала практыка, на глядзельнае ўспрыманне аказвае не толькі арнамент і каляровая гама пліткі, але і яе фармат (памер пліткі). Акрамя таго, фармат мяняе ўспрыманне межплиточных швоў, дзякуючы чаму можна дасягнуць розных эфектаў. Сення можна набыць плітку складанай формы, напрыклад шматкутнік, але большасць людзей аддаюць перавагу прастакутнай формы. Што тычыцца памеру, то тут есць, дзе разгуляцца, напрыклад мазаіка (са бокам) ад 3-4 сантыметраў да 1 метра.


12 студзеня запомніцца навучэнцам трэціх класаў сярэдняй школы №2 горада Астраўца як сапраўднае свята. Да іх у госці прыехала выпускаючы рэдактар часопіса "Юны выратавальнік" Святлана Ламавая з забаўляльнай праграмай.\nВясёлыя конкурсы і віктарыны па пытаннях бяспекі жыццядзейнасці, запальныя танцавальныя батлы, конкурс "Угадай мелодыю" і, вядома ж, падарункі зрабілі сустрэчу па-сапраўднаму незабыўнай. Выпускаючы рэдактар прыехала з асаблівай місіяй - павіншаваць навучэнцаў 3 "Б" класа. Школьнікі ўдзельнічалі ў конкурсе "Я - чараўнік". Яны напісалі ў рэдакцыю часопіса ліст, у якім загадалі жаданне для сваёй настаўніцы. Рабяты прасілі «чароўную скрыначку», у якой будзе ўсё неабходнае для творчасці і дадатковых заняткаў у класе: каляровыя алоўкі і фламастары, папера, кардон і іншыя канцтавары. І іх жаданне споўнілася. Святлана павіншавала рабят і ўручыла класнаму кіраўніку падарунак. У 3 "Б" вучыцца і Дзмітрый Працута, сям'я якога на працягу многіх гадоў сябруе з "Юным выратавальнікам". Яны ў снежні 2021 года прынялі ўдзел у конкурсе, дзе неабходна было даслаць фота-, відэа-прэзентацыю і расказаць у ёй аб сяброўстве з часопісам.\nГосця карыстаючыся выпадкам павіншавала сям'ю і ўручыла падарункі. На працягу ўсяго мерапрыемства ў зале панавала цёплая атмасфера, прасякнутая добрым настроем і пазітыўнымі эмоцыямі.


Рублеўская Людміла, Шніп Віктар, Застаюся. Выкраданне Эўропы - Беларуская Інтэрнэт-Бібліятэка Kamunikat.org\nПамеры: 52 с., 17 см\nCopyright © 1996 by Рублеўская Л., Шніп В.\nТворы вядомых паэтаў Людмілы Рублеўскай /нарадзілася ў 1965 годае ў Мінску/ і Віктара Шніпа /нарадзіўся ў 1960 годзе ў вёсцы Пугачы на Валожыншчыне/ змешчаны пад адной вокладкай невыпадкова. Паэты — сямейная пара. Але нягледаячы, што Людміла і Віктар жывуць пад адной страхой, вершы іх вельмі розныя і па тэматыцы, і па стылі, і па форме. Адно ў чым яны аднолькавыя — гэта тое, што іх творы — сапраўдная Паэзія, у чым можна пераканацца чытаючы гэтую кнігу.


Першы на Гомельшчыне механічны арган з’явіўся ў Лельчыцах print - Vatican News\nПульт аргана ў лельчыцкім касцёле\nПершы на Гомельшчыне механічны арган з’явіўся ў Лельчыцах\nУ касцёле Найсвяцейшага Сэрца Пана Езуса і Маці Божай Фацімскай у Лельчыцах з'явіўся механічны арган. Інструмент прывезлі з Варшавы, а наладзіць дапамаглі спецыялісты з Вільнюса.\nГэта першы падобны інструмент на тэрыторыі Гомельскай вобласці. Упершыню ён загучыць у нядзелю, 20 студзеня 2019 г., падчас св. Імшы, а затым, на канцэрце арганнай музыкі. Творы Баха, Рэгера, Месіяна і іншых вядомых кампазітараў выканае літоўскі арганіст Аляксандр Ісакаў. Разам з майстрам Бярнардам Тэрменам яны прыехалі з Вільні, каб наладзіць інструмент у Лельчыцах.\nАрган даставілі з Варшавы, распавёў Беларускай службе Vatican News пробашч парафіі, кс. Віталь Мысонаў. Неяк разбіраючы рэчы, ён знайшоў абраз святой Цэцыліі, апякункі касцёльнай музыкі, павесіў у святыні і папрасіў вернікаў маліцца, каб святая дапамагла набыць арган. Праз некалькі месяцаў лельчыцкі пробашч наведваў Вільню, і пасля св. Імшы да яго падышоў арганіст мясцовага касцёла Бернард Тэрмен і прапанаваў знайсці інструмент для палескіх католікаў.\n“Я кажу, што не магу заплаціць, бо гэта каштоўная рэч. Але ён паабяцаў знайсці арган бясплатна, бо ў Польшчы цяпер замаўляюць новыя інструменты, а старыя разбіраюць. Прайшло каля года, і мне патэлефанавалі: арган знойдзены. Інструмент трэба было рэканструяваць і даставіць праз мяжу – Пан Бог блаславіў на гэта праз заступніцтва св. Цэцыліі”, - распавёў святар.\nЛельчыцкі арган складаецца з 900 труб, мае 14 галасоў – яго можна ахарактарызаваць як канцэртна-літургічны. Інструменту 60 гадоў, ён высокай якасці. Зараз завяршаюцца працы па мантажы аргана. Напярэдадні, пры наладзе, парафіяне ўжо пачулі, як гучыць інструмент. “Вернікі былі вельмі ўражаныя. Казалі, як быццам Пан Бог з Неба прамовіў!”, - падзяліўся пробашч.\nУ парафіі маюць намер вучыць уласнага арганіста, а пакуль на інструменце будуць граць школьнікі з касцёла, якія атрымалі музычную адукацыю. Дарэчы, усіх бацькоў у парафіі пробашч заклікае аддаваць сваіх дзяцей у музычную школу, і амаль усе з іх там вучацца.\nЦікава, што продкі маэстра Бернарда Тэрмена, які знайшоў і наладзіў арган, звязаныя з Беларуссю. Дзядуля музыканта быў арганістам у Слугі Божага Зыгмунта Лазінскага, біскупа Мінскага і Пінскага.\nСімвалічна, што сёлета лельчыцкая рыма-каталіцкая парафія адзначыць 110-годдзе. Падчас святкавання новы інструмент касцёла будзе асвечаны біскупам. Дарэчы, у першым касцёле ў Лельчыцах орган таксама быў – але ён згарэў разам з будынкам храма ў 1943 г.\n18 студзеня 2019, 15:10


Як выбраць якасныя вокны па даступных цэнах?* | zviazda.by\nХатняя старонка » Эканоміка » Жыллё » Як выбраць якасныя вокны па даступных цэнах?*\nКампанія Ori не першы год працуе на рынку вытворчасці профільных сістэм і аконных канструкцый, прапаноўваючы лепшыя рашэнні для любых памяшканняў. Унікальныя тэхналогіі, уласныя вытворчыя магутнасці і шматступенны кантроль якасці зрабілі нашы вокны папулярнымі ў розных катэгорый спажыўцоў.\nАсноўныя мэты працы кампаніі:\nБяспека аконных сістэм для спажыўца – у вытворчасці ПВХ-вокнаў выкарыстоўваюцца толькі экалагічныя матэрыялы і фурнітура.\nМантаж высокай якасці – устаноўка вокнаў выконваецца з улікам асаблівасцяў памяшканняў і абранага профілю для дасягнення лепшых паказчыкаў тэрма- і вільгацеаховы.\nШтодня працуючы над дасягненнем мэтаў, кампанія Ori забяспечвае для сваіх кліентаў шматлікія перавагі супрацоўніцтва:\nУсталёўку надзейных, трывалых пластыкавых вокнаў, драўляных канструкцый і аконных сістэм для мансарды.\nПрывабныя цэны на ўвесь асартымент вырабаў.\nМагчымасць замовіць канструкцыі любой складанасці.\nПрафесійны мантаж па ДАСТ.\nГарантыя высокай якасці аконных сістэм і іх ўстаноўкі.\nКампанія Ori арыентуецца на патрэбы розных катэгорый кліентаў, прапаноўваючы сучасныя рашэнні з пластыка, алюмінія і дрэва. Любы абраны тып профілю і створаныя з яго дапамогай аконныя канструкцыі валодаюць шэрагам добрых якасцяў:\nУсталяванне ў памяшканні камфортнага мікраклімату;\nНадзейная абарона ад знешніх гукаў і вулічнага пылу;\nВялікі выбар аксесуараў і дадатковых камплектуючых, якія пашыраюць функцыянал вырабаў;\nЭфектыўные энергазберажэнне - абарона ад холаду і прамярзання дазваляе эканоміць на ацяпленні памяшканняў;\nСупрацоўніцтва з папулярнымі вытворцамі і брэндамі (REHAU, KBE, SALAMANDER, BRUSBOX, MONTBLANC), а таксама ўласныя вытворчыя магутнасці дазваляюць кампаніі Ori прапаноўваць спажыўцам аконныя канструкцыі па лепшых цэнах у Мінску з арыентацыяй на розныя цэнавыя сегменты. Выбіраючы вокны Ori, вы выбіраеце нязменную якасць па разумнай цане!\nПадрабязнасці удакладняйце ў мэнэджара па тэлефоне - 8033 354-30-30 (МТС) ці 8029 354-30-30 (Velcom/A1).


Галоўная ➠ Навіны ➠ Дзмітрыя Мядзведзева просяць захаваць важныя для Прыамур'я цягніка\nАпублікавана 22.07.2016 14:52\nПад лістом пра выратаванне цягнікоў Благавешчанск - Масква і Благавешчанск - Уладзівасток падпісаўся губернатар Алег Кажамяка\nЖыхароў Далёкага Усходу рыхтуюцца пазбавіць цягнікоў «Благавешчанск - Уладзівасток» і «Благавешчанск - Масква». Зрабіць гэта плануюць напярэдадні летняга сезона адпачынкаў. Пакуль жа з абласнога цэнтра Прыамур'я да Уладзівастока можна дабрацца за 2 тысячы рублёў. У канцы ж мая такая магчымасць знікне, і пасажырам прыйдзецца лётаць на самалётах ці дабірацца цягнікамі, пры гэтым робячы некалькі перасадак у Белогорск і Хабараўску. Абодва варыянты будуць абыходзіцца даражэй.\nЗ-за рашэння РЖД працы пазбавяцца 700 спецыялістаў, якія гэтыя цягнікі абслугоўваюць. Акрамя таго, на думку губернатара Амурскай вобласці, сітуацыя з адменай цягнікоў можа адбіцца на турыстычным патоку. Амурчанам, якія аддаюць перавагу праводзіць свой адпачынак у Прымор'е, будзе прасцей паехаць адпачываць у азіяцкія краіны. З дапамогай выдзялення субсідый на сітуацыю з цягнікамі паўплываць не могуць, бо гаворка ідзе пра перавозках міжрэгіянальнага значэння.\n«Само рашэнне аб адмене цягніка было прынята без узгаднення з суб'ектам РФ, без уліку думкі насельніцтва, без уліку мясцовай транспартнай спецыфікі. Рашэнне толькі адной арганізацыі перакрэслівае многія планы і перспектывы развіцця Далёкага Усходу, ставіць пад пытанне рашэнне задач дзяржаўнага ўзроўню. Такое ўражанне, што Далёкі Ўсход выпрабоўваецца на трываласць », - цытуе прэс-служба абласнога ўрада Алега Мікалаевіча.\nЯкая склалася сітуацыя прымусіла адправіць старшыні ўрада РФ Дзмітрыю Мядзведзеву ліст з просьбай аб дапамозе. Пад зваротам падпісаўся губернатар Алег Кажамяка.


27 студзеня 2021, 14:05\n27 студзеня, Мінск /Кар. БЕЛТА/. Прэм'ер-міністр Рэспублікі Беларусь Раман Галоўчанка сёння прадставіў новага старшыню Камітэта дзяржаўнага кантролю Васіля Герасімава калектыву ведамства, перадае карэспандэнт БЕЛТА.\nРаман Галоўчанка адзначыў цудоўныя аналітычныя здольнасці новага кіраўніка КДК, а таксама "пачуццё высокай асабістай адказнасці і прынцыповасць у адстойванні дзяржаўных інтарэсаў".\nТаксама ён звярнуў увагу, што факт назначэння з'яўляецца ацэнкай той работы, якая была праведзена Камітэтам дзяржаўнага кантролю пад кіраўніцтвам Васіля Герасімава з верасня 2020 года, калі ён выконваў абавязкі кіраўніка ведамства. "На Камітэт дзяржкантролю былі ўскладзены асаблівыя задачы і функцыі, якія, як учора сказаў кіраўнік дзяржавы, былі рэалізаваны на высокім узроўні", - адзначыў Раман Галоўчанка.\nЁн падкрэсліў, што наперадзе штодзённая праца па вырашэнні важных дзяржаўных пытанняў і бягучых задач у полі дзейнасці КДК. Прэм'ер-міністр пажадаў Васілю Герасімаву поспехаў на пасадзе і выказаў надзею на канструктыўнае ўзаемадзеянне Камітэта дзяржкантролю з Саветам Міністраў, якое павінна быць накіравана на паступальнае сацыяльна-эканамічнае развіццё Беларусі.-0-


31 жнівень 2015, 23:04\nПасьля галасаваньня, якім у першым чытаньні былі ўхваленыя зьмены ў Канстытуцыю, маніфэстанты пайшлі штурмам на Раду і пачалі кідаць дымавыя шашкі. Потым у шэрагі міліцыі і Нацгвардыі кінулі баявую гранату.\nПаводле Герашчанкі асобы, якіх ён назваў правакатарамі, акрамя гранат, выкарыстоўвалі таксама агнястрэльную зброю.\nМіністр унутраных справаў Украіны Арсен Авакаў вінаваціць уу сёньняшніх падзеях партыю «Свабода» і яе лідэра Алега Цягнібока. Паводле Авакава, Гранату ў праваахоўнікаў пад Вярхоўнай Радай Украіны кінуў Ігар Гумянюк, які зьяўляецца чальцом партыі «Свабода» і байцом дабравольніцкага батальёну «Січ».


Глыбоцкая міліцыя пераследуе пенсіянераў за ўдзел у сустрэчы з Ціханоўскім | БЕЛАРУСКАЕ РАДЫЁ РАЦЫЯ\nНа пенсіянераў Данііла Ермаковіча і Людмілу Барэйку з Глыбоччыны завялі адміністрацыйныя справы за ўдзел у несанкцыянаваным мерапрыемстве. Увечары 8 траўня да іх прыехалі два маёры міліцыі Глыбоцкага РАУС Сяргей Цырбан і Ігар Рыпінскі і склалі на іх пратаколы за ўдзел у сустрэчы з блогерам Сяргеем Ціханоўскім. Падчас візіту блогера ў Глыбокае яны мелі адвагу ў часы татальнага страху выказаць сваё меркаванне на камеру Ціханоўскага пра сапраўднае жыццё ў Беларусі.\nЯк кажа Данііл Ермаковіч, у пратаколе было напісана, што ён прыняў удзел у пікеце, на якім выступіў без дазволу райвыканкама:\n– Склалі пратакол, прымусілі распісацца. Яны сказалі, калі не будзеш распісвацца, забяром цябе на суткі. Да панядзелка пасядзіш у міліцыі, а пасля цябе на суд павязуць. І тады будзе відаць. Мне прыйшлося падпісаць іхныя паперы, і ў панядзелак паеду на суд.\nПа словах Людмілы Барэйкі, у яе пратаколе напісана, што яна ўчыніла пікетаванне, чым парушыла артыкул 5 Закона Рэспублікі Беларусі аб масавых мерапрыемствах.\n– Ажыццявіла пікетаванне шляхам публічнага выказвання сваіх грамадска-палітычных і асабістых адносін да дзеючай улады ў рэжыме анлайн на Ютуб-канале “Краіна для жыцця”. Без атрымання адпаведнага дазволу Глыбоцкага райвыканкама.\nЯк кажуць пенсіянеры, яны не шкадуюць пра тое, што казалі на камеру блогеру, бо яны казалі яму праўду пра тое, што адбываецца ў краіне. А гэта безгаспадарлівасць, карупцыя, несумленныя выбары ды іншае.\nНагадаем, 8 траўня па гэтай жа справе па абедзе забралі ў пастарунак глыбоцкага журналіста-фрылансера Змітра Лупача. Ён будзе знаходзіцца там усе выходныя да суда, які адбудзецца ў Глыбокім 11 траўня а 10.00 над ім, Даніілам Ермаковічам і Людмілай Барэйкай.\nСяргей Ціханоўскі: 130 тысяч падпісчыкаў просяць мяне ўдзельнічаць у гэтай…\nУ Гомелі затрымалі ўдзельнікаў акцыі ў падтрымку блогера Ціханоўскага


Рапс у ААТ «Брагінаграсэрвіс» пастаўляюць многія гаспадаркі вобласці\n27.07.2018 27.07.2018 Маяк Палесся3495Комментарии on Рапс у ААТ «Брагінаграсэрвіс» пастаўляюць многія гаспадаркі вобласці\nУ адзін з лістападаўскіх дзён 2010 года брагінчане ўбачылі вынікі рэалізацыі праекта “Стварэнне цэха па перапрацоўцы насення рапсу на базе ААТ “Брагінаграсэрвіс”. У работу запусцілі нямецкае абсталяванне, якое спецыялісты з Германіі манціравалі сумесна з мясцовымі ўмельцамі. Адначасова вучылі іх, тлумачылі, як эксплуатаваць складаныя механізмы, давалі парады. Насенне рапсу з дапамогай спецыяльнага прыёмніка трапляла ў млын, дзе ачышчалася, прасейвалася, а потым ішло ў бункер, адтуль падавалася ў агрэгат, які размяркоўваў яго. На выхадзе атрымліваўся алей і грануляваны жмых. Дапрацоўвалі алей у цаху, дзе ён фільтраваўся, ачышчаўся і выліваўся ў бочку. Харчовы гэта ці тэхнічны, высвятлялася пасля праведзенага аналізу. У першыя гады атрымлівалі алей, прычым самы каштоўны, для харчовай прамысловасці. Шэсць аператараў працавалі ў тры змены.\nНе было аналагаў у рэспубліцы ўстаноўленаму ў лабараторыі абсталяванню для даследавання сыравіны па розных паказчыках. Каб вызначыць вільготнасць рапсу, сортнасць, утрыманне тлушчу, спатрэбілася ўсяго 40 секунд. А ў хуткім часе з’явілася сушылка ЗСК-40 з ёмістасцямі для дапрацоўкі і захоўвання зерня. За першае паўгоддзе 2011-га было рэалізавана 379 тон рапсавага алею, рэнтабельнасць складала 20%, а прыбытак – 1,171 млн рублёў (у цэнах да дэнамінацыі). Жмыха атрымалі 813 тон. Планавалася лінія для рафініравання і расфасоўкі, але ўсё засталося толькі добрай задумай. Звязана гэта было і з эканамічным крызісам, і з рэзкім ростам курсу долара.\nЗа час існавання цэха з-за адсутнасці сыравіны даводзілася і прастойваць, але ж тэхналогія не змянілася. Сёлета ў раёне ўраджай насення алейнай культуры сабралі ўдвая большы, чым летась. Ёсць што паставіць на перапрацоўку партнёрам, таму мы зноў завіталі сюды, каб пераканацца, што абсталяванне працуе, у людзей ёсць занятак і заробкі. Як расказаў начальнік цэха Мікалай Шубянок, першыя тоны рапсу прынялі 28 чэрвеня. Уборка пачалася раней звычайнага, хаця потым камбайны дзён тры былі на прыколе. Ішлі дажджы. Вільготнасць насення была высокая, таму адпраўлялі яго на сушыльны комплекс, цераз які прайшло больш за тысячу тон насення.\nІдзе ачыстка рапсу\nЗа змену перапрацоўваюць 10-11 тон. У час ачысткі ад смецця адыходы складаюць два працэнты. Нямецкія агрэгаты працуюць у кругласутачным рэжыме. Як і людзі. Праўда, прасоўшчыкаў-адціскальшчыкаў засталося чатыры: Уладзімір Паўленка, Аляксандр Вініцкі, Дзмітрый Раманчук і Аляксандр Калівошка. Днём, калі адразу некалькі машын прывозяць сыравіну, на змену заступаюць удваіх, у начны час можна ўправіцца аднаму, паколькі механізмы працуюць у аўтаматычным рэжыме.\nУ мінулым годзе ў “Брагінаграсэрвіс” паступаў рапс з усёй вобласці, як, да слова, і сёлета. Цесныя кантакты наладжаны з сельгаспрадпрыемствам “Зара” Мазырскага раёна, які назапашвае тут для ўласных мэт 1200-1300 тон насення. Алею харчовага ўжо не атрымліваюць, а тэхнічны ідзе на камбінаты хлебапрадуктаў у Рэчыцу і Калінкавічы, дзе яго выкарыстоўваюць пры вырабе камбікорму для птушак.\nУ працэсе дзейнасці тэхналогію ўдасканальвалі, у прыват-насці, падабралі аптымальны для нашых умоў варыянт рашот. Мікалай Пятровіч па спецыяльнасці аграном, як лепш арганізаваць ачыстку насення, ведае, таму з першых дзён удзяліў гэтаму ўвагу. А вось шнэк вінтавы (каштуе тысячу еўра), як і фільтравальную сетку, даводзіцца заказваць цераз сталічную фірму ў Германіі. Такіх рабочых момантаў хапае.\nААТ “Брагінаграсэрвіс” дапамагае гаспадаркам, у якіх няма сушыльных комплексаў, рыхтаваць насенны матэрыял зерневых. У першую чаргу – “Брагінцы” і “Пераможніку”. Пасля таго, як машынна-трактарны парк прадпрыемства папоўніўся пяццю энерганасычанымі трактарамі, аб’ём паслуг аграрыям павялічыўся. Ад душы хочацца пажадаць калектыву плёну ў працы, запатрабаванасці і аптымізму, эканамічнай стабільнасці.


Адзіны інфармацыйна-адукацыйны рэсурс для ўстаноў агульнай сярэдняй адукацыі запусцяць з 1 студзеня | zviazda.by\nХатняя старонка » Грамадства » Адукацыя » Адзіны інфармацыйна-адукацыйны рэсурс для ўстаноў агульнай сярэдняй адукацыі запусцяць з 1 студзеня\nАдзіны інфармацыйна-адукацыйны рэсурс для ўстаноў агульнай сярэдняй адукацыі запусцяць у тэставым рэжыме з 1 студзеня 2021 года. Пра гэта паведаміла падчас круглага стала ў БелТА намеснік начальніка галоўнага ўпраўлення агульнай сярэдняй, дашкольнай і спецыяльнай адукацыі Міністэрства адукацыі Ірына КАРЖОВА.\n— Настаўнікі актыўна выкарыстоўваюць інфармацыйна-камунікацыйныя тэхналогіі на працягу шэрагу гадоў як у час правядзення ўрокаў, так і для арганізацыі самастойнай работы навучэнцаў. На нацыянальным адукацыйным партале размешчана інфармацыя аб інтэрнэт-сэрвісах, якія можна выкарыстоўваць для арганізацыі адукацыйнага працэсу. Выкарыстанне ІКТ ва ўстановах агульнай сярэдняй адукацыі дазволіла ва ўмовах няпростай эпідэміялагічнай сітуацыі забяспечыць навучанне ўсіх школьнікаў у ІV чвэрці з наступнай іх атэстацыяй па выніках 2019/2020 навучальнага года, — расказала Ірына Каржова. — Разам з тым педагагічная грамадскасць разумее, што ва ўмовах актыўнай лічбавізацыі ўсіх працэсаў сістэма адукацыі не можа стаяць на месцы і быць задаволенай наяўнымі напрацоўкамі. Рэаліі часу вымусілі нас паскорыцца, і яшчэ вясной было прынята рашэнне аб стварэнні адзінага інфармацыйна-адукацыйнага рэсурсу для ўстаноў агульнай сярэдняй адукацыі. Плануецца, што платформа пачне працаваць у тэставым рэжыме з 1 студзеня 2021 года. Але інфармацыйна-адукацыйны рэсурс не заменіць рэальны навучальны працэс у школе. Ён дапоўніць працэс вывучэння прадметаў і стане метадычнай падтрымкай для навучання тых дзяцей, якія па нейкіх прычынах часова не могуць наведваць установу адукацыі альбо маюць патрэбу ў дадатковым тлумачэнні падчас выканання хатніх заданняў.\nРэсурс уключае пералік навучальных матэрыялаў, а таксама розныя сэрвісы для арганізацыі і кіравання адукацыйным працэсам (электронны дзённік, журнал, камунікацыю ўдзельнікаў адукацыйнага працэсу і г. д.).\n«Стварэнню платформы папярэднічала вывучэнне айчыннага вопыту і вопыту іншых краін. Да распрацоўкі адукацыйнага кантэнту былі запрошаны найлепшыя настаўнікі з усіх рэгіёнаў краіны. У абласцях створаны творчыя групы, у склад якіх увайшлі ў першую чаргу настаўнікі-метадысты, настаўнікі вышэйшай кваліфікацыйнай катэгорыі, педагогі — аўтары навучальных дапаможнікаў, якія маюць вопыт стварэння электронных адукацыйных рэсурсаў. У работу ўключыліся ўдзельнікі рэспубліканскага клуба «Крыштальны журавель». Распрацоўку адукацыйнага кантэнту каардынуюць рэгіянальныя інстытуты развіцця адукацыі. Падрыхтаваныя навучальныя матэрыялы прайшлі метадычную экспертызу ў Нацыянальным інстытуце адукацыі, Акадэміі паслядыпломнай адукацыі і ў Мінскім дзяржаўным лінгвістычным універсітэце», — дадала Ірына Каржова.\n— Адзін з элементаў інфармацыйна-адукацыйнага рэсурсу, які цяпер распрацоўваецца, — бібліятэка навучальных матэрыялаў. Яна структураваная па вучэбных прадметах, па класах і модулях, сфарміраваных на аснове навучальных праграм. Усе матэрыялы будуць адпавядаць адукацыйным стандартам агульнай сярэдняй адукацыі і вучэбным праграмам, зацверджаным Міністэрствам адукацыі, — паведаміла дырэктар Нацыянальнага інстытута адукацыі Валянціна ГІНЧУК. — Бібліятэка навучальных матэрыялаў уключае некалькі падраздзелаў. У кожным модулі будзе абавязковая спасылка на параграф навучальнага дапаможніка, на падставе якога ён распрацаваны. У кожным модулі ёсць раздзел, які арыентуе навучэнцаў на вынікі вывучэння новай тэмы. Будуць пералічаны веды і ўменні, прадугледжаныя вучэбнай праграмай, якія неабходна засвоіць падчас вывучэння новай тэмы. Абавязковая наяўнасць відэароліка з тлумачэннем новага навучальнага матэрыялу. Школьнікам прапануюць тэставыя заданні для самакантролю ведаў і ўменняў. Прадугледжана рубрыка «Дадатковыя матэрыялы», якая будзе напаўняцца паступова. Мы плануем, што ў яе ўключацца ў тым ліку метадычныя напрацоўкі педагогаў, электронныя адукацыйныя рэсурсы. Сёння мы акумулюем усе тыя распрацоўкі, якія ўжо існуюць.\nМагчымасць дыстанцыйных заняткаў\n— Адзіны інфармацыйна-адукацыйны рэсурс для ўстаноў агульнай сярэдняй адукацыі будзе мець высокі ўзровень абароны інфармацыі, — запэўнівае дырэктар Галоўнага інфармацыйна-аналітычнага цэнтра Міністэрства адукацыі Юрый КРУГЛІК. — Мы сфарміравалі тэхнічныя патрабаванні да ўсіх тых матэрыялаў, якія распрацоўваюцца і размяшчаюцца на платформе. Зразумела, што рыхтуемся да вялікіх нагрузак — актыўнага наведвання платформы, прычым адначасовага. Плануецца адзіная сістэма аўтэнтыфікацыі карыстальнікаў, выкарыстанне вэб-інтэрфейсаў, якія будуць забяспечваць магчымасць аддаленай і размеркаванай працы карыстальнікаў усіх катэгорый.\nКалі казаць пра наборы асноўных функцый, то, безумоўна, гэта лічбавы профіль для кожнай установы адукацыі, кожнага вучэбнага класа альбо вучэбнай групы. Таксама мы закладваем магчымасць аўтаматызаванай сістэмы кіравання ўстановай адукацыі. Гэта і пытанні раскладу заняткаў, уліку харчавання, нагрузкі на педагагічных работнікаў, аналізу паспяховасці навучэнцаў.\nЮрый Круглік акцэнтаваў увагу на тым, што з улікам пэўных рызык у перыяд пандэміі альбо пры неабходнасці арганізоўваць надомнае навучанне прадугледжваецца магчымасць праводзіць заняткі дыстанцыйна. «Педагог выступіць у ролі мадэратара заняткаў. Таксама будуць выкарыстоўвацца магчымасці групавога альбо індывідуальнага чата, стасункі ў рэжыме відэаканферэнцыі», — патлумачыў ён.\nУ хуткім часе ў рэгіёнах пачнуцца семінары для педагогаў, што дазволіць пазнаёміць іх з новым рэсурсам і пачуць прапановы па яго далейшым удасканаленні.


Салдат прымушалі аблізваць ёршык для ўнітаза - Польскае Радыё\nСалдат прымушалі аблізваць ёршык для ўнітаза\nViktar Korbut 09.08.2018 18:30\nУ судзе Маскоўскага раёна Менска працягваецца разгляд справы аб гібелі салдата Аляксандра Коржыча.\nФота: pixabay.com/Public Domain CC0\n9 жніўня ў судзе Маскоўскага раёна Менска працягнуўся разгляд справы аб гібелі салдата Аляксандра Коржыча ў вайсковай часьці ў Печах пад Барысавам.\nПаводле вэрсіі сьледзтва, сяржанты Яўген Бараноўскі, Ягор Скуратовіч і Антон Вяжэвіч сыстэматычна займаліся вымаганьнем і зьбіцьцём падначаленых ім салдат, змушаючы набываць ім прадукты харчаваньня і цыгарэты. Таксама ў матэрыялах справы ёсьць інфармацыя пра зьдзекі з салдат. У прыватнасьці, Скуратовіча абвінавачваюць у тым, што ён прымушаў аднаго з радавых аблізваць ёршык для ўнітаза.\nСяржанты прызнаюць, што атрымлівалі хабар, аднак не пагаджаюцца з тым, што іх дзеяньні сталі прычынай сьмерці Аляксандра Коржыча.\nСправу аб трагічнай гібелі салдата тэрміновай службы Аляксандра Коржыча расьсьледавалі каля 9 месяцаў, яна знаходзілася на асабістым кантролі ў Аляксандра Лукашэнкі. Да працэсу расьсьледаваньня ў якасьці выключэньня была дапушчана маці нябожчыка Сьвятлана Коржыч.\nУ выніку сьледзтва прыйшло да вываду, што Коржыча давялі да самагубства таварышы па службе, абвінавачаньні прад’яўлены больш як 15 асобам. Аднак на лаве падсудных у першым працэсе апынуліся толькі тры сяржанты.\ntags: зьдзекі, салдаты, самагубства, справа Коржыча, суд


Ульянаўская вобласьць — Вікіпэдыя\nгімн Ульянаўскай вобласьці[d]\nПрыволская фэдэральная акруга\n19 студзеня 1943\n1 292 174 (38-е месца)\n37 181 км² (59-е месца)\nМесцазнаходжаньне Ульянаўскай вобласьці\nУлья́наўская во́бласьць (па-расейску: Ульяновская область) — вобласьць у эўрапейская частцы Расеі. Адміністрацыйны цэнтар — места Ўльянаўск. Вобласьць уваходзіць у Прыволскую фэдэральную акругу, мяжуе з Самарскай, Саратаўскай, Пензенскай абласьцямі, Мардовіяй, Чувашыяй і Татарстанам. Створана як вобласьць РСФСР 19 студзеня 1943 году.\nУльянаўская вобласьць разьмешчана на паўднёвым усходзе эўрапейскай частцы Расеі, у Сярэднім Паволжы. Паводле тэрыторыі яна займае 59 месца ў Расейскай Фэдэрацыі й апошняе сярод васьмі рэгіёнаў Паволжа. У Прыволскай фэдэральнай акрузе Ульянаўская вобласьць паводле тэрыторыі займае адзінаццатае месца з чатырнаццаці рэгіёнаў.\nРака Волга падзяляе тэрыторыю вобласьці на ўзвышанае Правабярэжжа й нізкае Левабярэжжа. Правабярэжная частка занятая Прыволскім узвышшам, з вышынёй да 363 м, зь выходзячым да Волгі Ўндорскімі, Крэменскімі й Сенгілееўскімі гарамі. Паверхня левабярэжняй частцы ёсьць спадзіста-ўвалістая раўніна.\nВядучае становішча ў структуры мінэральна-сыравінных рэсурсаў вобласьці займаюць нафта, ейныя запасы складаюць 42 млн тон, шкло, цэментнае, крамяністае, запасы каля 50 млн тон, і карбанатныя сыравіны, а таксама сыравіна для грубай керамікі. Таксама ў вобласьці выяўлена й разьведана 493 радовішчы торфу з запасамі 33,2 млн тон.\nАсноўная рака — Волга з прытокамі Сура, Сьвіяга, Вялікі Чэрэмшан. Частка Радзішчэўскага раёна вобласьці разьмешчана на берагах Саратаўскага вадасховішча.\nЗасяленьне Сярэдняга Паволжа людзьмі паводле зьвестак археалягічнай навукі адбылося больш за 100 тысячаў гадоў таму. Пра прысутнасьць людзкіх калектываў ува Ўльянаўскай вобласьці ў эпоху палеаліту сьведчаць асобныя стаянкі й месцазнаходжаньні прыладаў з каменю й косткі, выяўленыя ў вусьці ракі Чэрэмшан на паўвостраве Тунгуз, на ўзьбярэжжы Волгі ў раёне Ўндораўскага курорту.\nУ VIII—IX стагодзьдзях Ульянаўская вобласьць уваходзіла ў склад раньняй Волскай Булгарыі як зьвяз качавых цюркамоўных і аседлых вугора-фінскіх плямёнаў. У канцы XIV—пачатку XV стагодзьдзя пасьля спусташальнага набегу сярэднеазіяцкага кіраўніка Тамэрлана пачалося запусьценьне тэрыторыі рэгіёну. З канца 30-х гадоў XV стагодзьдзя край увайшоў у склад Казанскага ханства. Пасьля ўзяцьця Казані тэрыторыя будучага Сымбірскага намесьніцтва паступова засялялася русінамі, якія зьмешваліся зь мясцовымі татарамі.\nУ канцы 40-х гадоў XVII стагодзьдзя пад агульным кіраўніцтвам стольніка Багдана Хітрава пачалося будаўніцтва Карсунска-Сымбірскай засечнай рысы (1647—1654 гады). Праз 22 гады пасьля заснаваньня Сымбірскай яму давялося вытрымаць моцную барацьбу ў абарону дзяржавы, але ня супраць зьнешніх ворагаў, а супраць казацкай вольніцы, кіраванай найвялікшым данскім атаманам Сьцяпанам Разіным.\nУ XVIII стагодзьдзі ў сувязі з пашырэньнем тэрыторыі расейскай дзяржавы, у прыватнасьці, ува ўсходнім кірунку, інтэнсіўна сталі асвойвацца й засяляцца паўднёвыя раёны цяперашняй тэрыторыі Ўльянаўскай вобласьці, а сам Сымбірск стаў губляць ваенна-стратэгічнае значэньне, але застаўся губэрнскім цэнтрам. Савецкая ўлада ў Сымбірскай губэрні была ўсталяваная празь месяц зь невялікім пасьля кастрычніцкага перавароту — 10 сьнежня 1917 году.\nЗгодна з Усерасейскім перапісам насельніцтва 2010 году ў вобласьці пражываюць 1 292 174 чалавек. Большасьць насельніцтва складаюць расейцы (72,65%), сярод нацыянальных меншасьцяў буйную долю складаюць татары (12,2%), чувашы (8%), мардва (3,63%) і ўкраінцы (1,13%). Беларусы таксама маюцца ў вобласьці ў колькасьці 3891 чалавек паводле зьвестак на 2002 год.\nАсноўнай галіной спэцыялізацыі зьяўляецца машынабудаваньне, на долю якога прыпадае 56% аб’ёму прамысловай вытворчасьці. Прадстаўлена авіябудаваньне, прыборабудаваньне, станкабудаваньне, аўтамабілебудаваньне. Важнае месца ў галіне займае група заводаў аўтамабільнай прамысловасьці, якія вырабляюць каля 95% расейскіх аўтобусаў і крыху больш за 10% грузавых аўтамабіляў. Ульянаўскі аўтамабільны завод паўстаў у 1941 годзе на базе эвакуяванага маскоўскага ЗІЛу. Тут створана сэрыя аўтамабіляў УАЗ высокай праходнасьці грузападымальнасьцю 0,8 тонаў. Амаль 30% прадукцыі завода ідзе на экспарт. У вобласьці вырабляюць таксама самалёты, станкі, абсталяваньне для хімічнай прамысловасьці й сельскай гаспадаркі.\nУльянаўская вобласьць ёсьць адзін з важных аграрных рэгіёнаў Расеі. У вобласьці разводзяць буйную рагатую жывёлу мяса-малочнага кірунку. Займаюцца птушкагадоўляй, сьвінагадоўляй, авечкагадоўляй, рыбалоўствам. Вядучае месца ў расьлінаводзтве належыць вытворчасьці тэхнічных культураў і бульбы, збожжавых (пшаніца, ячмень, жыта, авёс) і кармавых (кукуруза, люцэрна, сланечнік) культур. У рэгіёне актыўна займаюцца садоўніцтвам.\nУльянаўская вобласьць — сховішча мультымэдыйных матэрыялаў\nАдміністрацыя Ўльянаўскай вобласьці\nЗаканадаўства Ўльянаўскай вобласьці\nУльянаўская вобласьць у даведніку-каталёгу «Ўся Расея»\nУльянаўская вобласьць на сайце «Сусьветная геаграфія»\nСьпіс населеных пунктаў вобласьці\nАтрымана з «https://be-tarask.wikipedia.org/w/index.php?title=Ульянаўская_вобласьць&oldid=2242421»\nГэтая старонка апошні раз рэдагавалася 2 жніўня 2021 году ў 20:25.


БНР100# Наш Край патрабуе рэалістычнай палітыкі, толькі тады можна будзе здабыць масавую падтрымку - так як гэта было на 25 сакавіка - Nacyjanalny Intares\nСёньня 25 сакавіка ў 100 год Дэклярацыі Незалежнасьці БНР у Менску-Літоўскім адбылася намагутнейшая масавая акцыя ад 2010 году. Можна? Можна, калі “асьцярожна”.\nАпошнія амаль 30 год палітычная культура ў Беларусі палягала толькі на канфрантацыйным сцэнары. Адразу скажу, што я не адмаўляю канфрантацыі і цьвёрдасьці ў палітыцы ўвогуле. Але адначасова адным з крытэраў “добрай палітыкі” зьяўляецца эфэктыўнасьць.\nТак склалася, што ў Беларусі гэты крытэр стала выпадаў з кругагляду як палітычных назіральнікаў, так і саміх палітыкаў. Дакладней пад эфэктыўнасьцю яны часам разумелі прыцягненьне пад свае штандары большай колькасьці чаго б ні было: людзей, дэпутатаў, грошай і г.д.\nУ той час, як назаваныя рэсурсы зьяўляюцца толькі сродкамі, а мэтай ёсьць палітычны вынік – замацаваньне альбо зьмена нейкага стану. Сёньня мы бачым такую зьмену, якую ажыцьцявілі цьвярозыя палітыкі з Партыі БНФ і Правай кааліцыі. Менавіта дзякуючы іх дзеяньням адбыўся неабходны кантакт з прадстаўнікамі дзяржаўнай адміністрацыі, пры якім удалося пераканаць апошніх у неабходнасьці правядзеньня дазволенай акцыі.\nЧаму ў Беларусі трэба змагацца за легальнасьць свабоднай палітычнай прасторы? Многія паклікаюцца на прыклад Польшчы ці Літвы, дзе людзі адваёўвалі гэтую прастору ў варожай ім дзяржавы. Але нацыя ад нацыі розьняцца і тое, што працуе ў Польшчы, неабавязкова будзе працаваць у Беларусі.\nСучасны жыхар Беларусі можа масава прыйсьці толькі на легальную акцыю і толькі такія акцыі ў бліжэйшым палітычным этапе трэба арганізоўваць. Найважнейшая задача нацыянальнага руху зараз – гэта адукацыя несьвядомых ці маласьвядомых масаў, а зрабіць гэта можна толькі ў часе масавых мерапрыемстваў.\nМітынг з больш чым 50 000 удзельнікамі пэўна мае вялікшае значэньне зараз, чым дзясятак малалікіх, але канфрантацыйных пратэстаў, якія праходзяць амаль незаўважна для сярэдніх жыхароў, якія дэ факта, незалежна ад жаданьня іх арганізатараў (якім можна толькі спачуваць), заганяюць нацыянальны рух у гэтта.\nНельга дазволіць загнаць сябе ў гэтта – гэта глупства, якое ў палітыцы мае велізарны кошт, які мы заплацілі за апошнія 20 год з надвыжкай. Толькі легальна і толькі шырока.\nСа Сьвятам! Вернем БНР, а потым і ВКЛ!\nПалітыкаБНРnationalinterestbyLeave a comment


22 студзень 2021, 11:34\nПрэзыдэнт ЗША Джо Байдэн даручыў спэцслужбам сабраць дадзеныя аб атручэньні расейскага апазыцыйнага палітыка Аляксея Навальнага, а таксама правесьці «поўную ацэнку» меркаваных варожых дзеяньняў — умяшаньня ў выбары ў Злучаных Штатах і маштабнай хакерскай атакі на амэрыканскія ўрадавыя ведамствы.\nПра гэта заявіла прэс-сакратар Белага дому Джэн Сакі.\n«Хоць мы працуем з Расеяй з мэтай прасоўваньня інтарэсаў ЗША, мы таксама працуем і над тым, каб прыцягнуць Расею да адказнасьці за яе безразважныя і варожыя дзеяньні. І з гэтай мэтай прэзыдэнт папрасіў нашы службы выведкі падрыхтаваць ацэнку з нагоды хакерскай атакі на Solar Winds, расейскага ўмяшаньня ў выбары 2020 году, прымяненьня хімічнай зброі супраць лідэра апазыцыі Аляксея Навальнага, а таксама з нагоды дадзеных аб выплаце грошай за напады на вайскоўцаў ЗША ў Аўганістане», — сказала Сакі на брыфінгу.\nРаней Washington Post паведамляла са спасылкай на крыніцы, што Байдэн ня мае намеру ладзіць «перазапуск» адносінаў з Расеяй і рыхтуе новыя захады ў адказ на «агрэсіўныя дзеяньні» Крамля.\nПра маштабную кібэратаку на рэсурсы дзяржаўных органаў ЗША стала вядома ў сярэдзіне сьнежня. Яе назвалі найбуйнейшай за пяць гадоў.\nДзяржсакратар Майк Пампэо раней заяўляў, што гэтая кібэратакі, па ўсёй бачнасьці, быў зьдзейсьненыя пры падтрымцы расейскіх уладаў.\nВыданьня Bellingcat, The Insider, Der Spiegel і тэлеканал CNN 14 сьнежня выпусьцілі сумеснае расьсьледаваньне, у якім сьцьвярджалі, што да атручэньня Аляксея Навальнага могуць быць датычныя супрацоўнікі ФСБ.\nРасейскія ўлады адмаўляюць атручэньне апазыцыянэра і дачыненьне да гэтага спэцслужбаў. Прэзыдэнт РФ Уладзімір Пуцін заявіў, што Аляксей Навальны «карыстаецца падтрымкай спэцслужбаў ЗША». Кіраўнік МЗС РФ Сяргей Лаўроў заявіў 18 студзеня, што камэнтары заходніх палітыкаў аб вяртаньні ў Расею Аляксея Навальнага закліканыя «адцягнуць увагу ад глыбокага крызісу», у якім апынуліся іх краіны.


Арландыя — Вікіпедыя\nАрландыя (англ.: Archenland) - выдуманая краіна ў выдуманам сусвеце Нарнія. Узгадваецца ў кнізе Конь і яго хлопчык серыі Хронікі Нарніі.\nУ Калі Аслан яшчэ толькі стварыў Нарнію, у яе патрапілі англійскі кэбмен і яго жонка, якія сталі першымі кіраўнікамі Нарніі-Фрэнкам (Францыскам) I і Аленай. Усе жыхары Арландыі - іх нашчадкі. У 180 годзе калі, сын Фрэнка VI, адвёў частка людзей з Нарніі ў даліну паміж Арландскімі гарамі і стварыў Арландскае Каралеўства, стаўшы яго першым каралём.\nУ 204 годзе ў Арландыі адбылося паўстанне, якое, аднак, было задушана, а мяцежнікаў адправілі ў вялікую Пустыню, дзе яны стварылі ўласную дзяржаву-Тархістан. Тархистанцы падтрымлівалі дружалюбныя адносіны з арландцамі аж да 1014 года. У 407 годзе кароль Олвін кінуў выклік двухгаловаму волату Пайру. У паядынку перамогу атрымаў Олвін, а пачвара ператварылася ў гару з двума вяршынямі. Некалькі пазней Олвін ажаніўся з ледзі Лілн.\nУ 1000 годзе ў тагачаснага караля Лума нарадзілася два сыны-Корын і Кор. Іх аднеслі да кентаўра-прароку, які сказаў, што ў будучыні Кор выратуе Арландыю і Нарнію, што вельмі не спадабалася лорду-канцлеру Бару, які адправіў хлопчыка ў Тархістан, дзе яго прытуліў рыбак Аршыш.\nУ 1014 годзе Тархістанскую імперыю наведалі нарнійцы, у ліку якіх была Сьюзен Пэвэнсі, якая спадабалася прынцу Рабадашу. Аднак Сьюзен не адказвала на яго заляцанні і Рабадаш вырашыў узяць яе ў жонкі сілком, але яна збегла з Тархістана з усімі нарнійцамі, якія знаходзіліся пры ёй. У адказ Рабадаш вырашае спустошыць Арландыю і Нарніі. Яго армія ў складзе 200 кавалерыстаў пачынае наступ на сталіцу Арландыі, разлічваючы заспець Лума знянацку. Кор пазнае пра гэта і паведамляе аб гэтым каралям Луму і Эдмунду. У выніку армія тархвстанцаў была знішчана ў ходзе бітвы пры Анвардзе. Нарнійска-Тархістанскі канфлікт завяршыўся.\nКаля 2303 года там правіў Кароль Нэйн. Пра далейшы лес Арландыі нічога не вядома.\nАрландыя-невялікая краіна, размешчаная ў асноўным у гарах. Яе мяжа з Нарніяй таксама складаецца з горнага ланцугу. У гэтай краіне знаходзіцца праход у Тэльмар праз горы на захад. C поўдня дзяржава аддзелена ад Калормена вялікай пустыняй і ракой пад назвай Звілістая страла. На ўсходзе Арландыя мае выхад у Вялікае ўсходняе мора. Адна з гор-гара Баль, двухгаловая вяршыня, арыентуючыся на якую можна прайсці з Калормена ў Арландыю. На горных схілах жыхары краіны вырошчваюць вінаград, з якога робяць моцнае віно. Адзіны вядомы горад Арландыі Анвард з'яўляецца сталіцай.\nУ Арландыі жывуць людзі.\n«Хронікі Нарніі» — серыя аповесцей Клайва Стэйплза Льюіса\n(1955) Леў, Вядзьмарка і Гардэроб\n(1950) Конь і ягоны хлопчык\n(1954) Прынц Каспіян\n(1951) Заваёўнік зары, або Плаванне на край сусвету\n(1952) Сярэбраны фатэль\n(1953) Апошняя бітва\nФільмы Walden Media\nЛеў, Вядзьмарка і Гардэроб (2005)\nПрынц Каспіян (2008)\nЗаваёўнік Зары (2010)\nФільм 20th Century Fox\nЛеў, Вядзьмарка і Гардэроб (1988)\nПрынц Каспіян і плаванне на «Заваёўніку зары» (1989)\n«Сярэбраны фатэль»[en] (1990)\nЛеў, Вядзьмарка і Гардэроб (1967)\nм/ф «Леў, Вядзьмарка і Гардэроб»\nУзята з "https://be.wikipedia.org/w/index.php?title=Арландыя&oldid=3828846"\nДзяржавы свету Нарніі\nАпошняе змяненне старонкі адбылося 01:02, 7 красавіка 2021.


I сапраўднасць, якая акружала яе, паднесла Наталіным думкам цёмныя вокны астрога і пераплёты жалезных крат, і вузкі калідор, што выглядаў чорнаю цеснаю нарою, і Рыгора ў стане нявольніка, злоўленага арла. Шэраг сумных вобразаў працягнуўся ў даль наступных дзён. Каб адарвацца ад іх, Наталя абярнулася к імені Сёмкі. Таварыш, аб якім гаварыў ё'й Рыгор добрымі словамі. «А каб ды яму напісаць. А ён там перадасць мацеры...» Гэта аблягчала задачу, рабіла яе прасцейшаю. «Так, напішу пісьмо да Сёмкі; перайму яго, каб не адкрываўся мацеры. Падкрашу надзеяй на скорае вызваленне Рыгора... А ён там... няўжо ён не зможа зрабідь гладка і добра? Пайду, вось, зараз, цяпер, вось, і сяду за пісанне. Бо што будзе заўтра — няведама».\nПаспяшаючы, выйшла Наталя з парку і пайшла направа. Але, ступіўшы пару разоў, яна пачула ззаду сябе вокліч:\n— Наталя Хлораўна!\nБыло нечакана, і Наталя як бы сумелася; хутка павярнулася і ўгледзела чалавека, які ў першы момант паказаўся ёй незнаёмым. Хацела запытаць яго, у чым справа, пасля дагадалася па рысах твару, што недзе бачыла, і на даўгад пацікавілася:\n— Ці не спатыкаліся мы з вамі?\n— Я — Ермалай Куваш... Бачыліся з вамі некалькі разоў: апошні раз у Артура, на Задзвінні, помніце?\nНаталя працягнула руку.\n— Цяпер ясна; так, так — сустракалася з вамі.\n— Адкуль вы і куды, Наталя Хлораўна?\n— А як бы вам сказаць... Дамоў...\n— Дамоў? Я якраз перайму вас. Ведаеце, быў у вас дома — знарок; і цяпер зусім выпадкова сустрэў...\n— У мяне былі дома?\n— А як жа вы праведалі мой адрас?\n— Вы мне сказалі; забылі, пэўне? Абое адступіліся к боку панелі.\n— А навошта я вам?\nЕрмалай агледзеўся вакола і цішэйшым голасам сказаў:\n— Сёння надзвычайная раённая сходка ўпаўнамоцных ад заводаў і фабрык... Вы павінны быць абавязкова. Цэлы рад важнейшых пытанняў...\nНаталя задумалася, рашаючы, як быць.\n— Часу не маю, ведаеце. Спяшу дамоў па важнай справе.\n— Гэта важней усяго. Тут наспяваюць новыя здарэнні, якія гатовы выліцца...\n— Што так раптоўна?\n— Так-так... Пойдзем абавязкова; усё іншае пасля вырашыце. Хадзем...\nНаталя болей не спрачалася.\nЯны кранулі ў процілежны бок, абмінаючы парк.\nНекалькі прагону прайшлі моўчкі. Наталі рупіла пісьмо, і яна натужна раздумоўвала, як і што ёй прыйдзецца зрабіць. «Хаця б не зацягнулася гэта сходка»,— думала сабе і меркавала так, што калі яна і скончыцца рана, то ўсё роўна займе шмат часу. План так ці іначай мяняўся, а гэта не здаволіла Наталю.\n— Адкуль жа, усёткі, вы ішлі? — пацікавіўся Ермалай, каб прагнаць няе'мкасць ад маўчанкі.\nНаталя адарвалася ад думак і з лёгкаю пахвальбою адказала:\n— Была ў гасцях, ды дужа ў паважных... Зацікавіла Ермалая.\n— Не ўгадаеце ніколі...\n— Была на спатканні з Рыгорам.\n— Але, але... Колькі каштавала сілыі Усё ж дастукалася і прайшла.\n— Цікава, праўда. Не дагадаўся б ні за што. Ну і што? Як ён сябе адчувае?


Паўднёвы вецер — і бывай, зіма? | zviazda.by\nХатняя старонка » Грамадства » Паўднёвы вецер — і бывай, зіма?\nРадуйцеся, мы з вамі становімся сведкамі вялікай пагоднай «перабудовы» ў атмасферы.\nА справа вось у чым. Маразы, якія занесла да нас з «порцыяй» халоднага паветра з паверхні Паўночнага Ледавітага акіяна, трымаліся амаль тыдзень. Але ўжо ў сераду-чацвер вятры змяніліся на паўднёвыя і адразу ж запахла вясной. У атмасферы над нашай краінай пачалі пераважаць патокі ўжо з Атлантычнага акіяна, а істотнае цяпло ў найбліжэйшы час распаўсюдзіцца на ўсю тэрыторыю краіны, паведамляюць спецыялісты Рэспубліканскага цэнтра гідраметэаралогіі, кантролю радыеактыўнага забруджвання і маніторынгу навакольнага асяроддзя Мінпрыроды.\nУ Беларусі да канца тыдня будзе досыць цёплае для студзеня надвор'е.\nСёння ўдзень умовы надвор'я ў краіне будзе вызначаць цёплая паветраная маса атлантычнага паходжання. Пераважна без ападкаў. Месцамі прагназуюцца туман і слабы галалёд. На асобных участках дарог — галалёдзіца. Максімальная тэмпература паветра ад 1 марозу да 4 цяпла.\nІ ў суботу захаваецца ўплыў цёплай вільготнай паветранай масы. Месцамі па краіне пройдуць невялікія кароткачасовыя дажджы. У асобных раёнах чакаюцца туман, слабы галалёд, на дарогах галалёдзіца. Вецер паўднёвы парывісты. Уначы будзе ад мінус 2 градусаў да 4 цяпла, удзень — ад нуля да плюс 5 градусаў, па Брэсцкай вобласці месцамі — да 7 цяпла.\nУ нядзелю адліга працягнецца. У гэты дзень на тэрыторыю краіны перамесціцца франтальны раздзел з Карпат і прынясе ўначы пераважна ў паўднёва-заходніх раёнах, а ўдзень на большай частцы тэрыторыі краіны кароткачасовыя ападкі ў выглядзе дажджу, які па захадзе будзе пераходзіць у мокры снег. У асобных раёнах чакаюцца туман, слабы галалёд, на дарогах галалёдзіца. Вецер паўднёвы парывісты. Тэмпература паветра ўначы складзе ад мінус 2 градусаў да 4 цяпла, удзень будзе ад нуля да плюс 5 градусаў.\n11254 Лета выходзіць на фінішную прамую! Чаго чакаць ад надвор'я ў жніўні? Прагноз ад Дзмітрыя Рабава


Steyr AUG — Вікіпедыя\n1978 - наш час\nХорст Весп, Карл Вагнер, Карл Мёсэр\n3.6 кг (стандартная вінтоўка);\n4.07 кг (стандартная з поўным магазінам)\n790мм (стандартная вінтоўка)\n508мм (стандартная вінтоўка)\nКолькасць нарэзаў ствала\nSteyr AUG (Armee Universal Gewehr — армейская ўніверсальная вінтоўка), Steyr AUG 77 — комплекс стралковай зброі, выпушчаны ў 1977 годзе аўстрыйскай кампаніяй Steyr-Daimler-Puch (цяпер Steyr-Mannlicher AG & Co KG (Штэйр Манліхер)). Прыняты на ўзбраенне такімі краінамі, як Аўстрыя, Новая Зеландыя, Люксембург і Ірландыя. У Аўстраліі вінтоўка выпускаецца па ліцэнзіі пад маркай F88. Мае зменныя ствалы рознай даўжыні: асноўны 508 мм, а таксама скарочаныя ствалы 350 мм і 407 мм і цяжкі ствол 621 мм.\nУ дадзенай вінтоўцы ўжыта схема кампаноўкі «Бул-пап», пры якой магазін і затворны вузел размешчаны ззаду чапяльніка кіравання агнём і спускавога гапліка. Ёсць два рэжыму агню: агонь адзінкавымі выстраламі і аўтаматычны агонь. Таксама магчымая мадэрнізацыя для вядзення агню адзінкавымі і з адсечкай па 3 выстралы.\nПеракладчыка рэжымаў агню няма. Выбар рэжымаў ажыццяўляецца глыбінёй націску на спуск. Слабы націск прыводзіць да адзінкавага выстрала. Націск да ўпора выклікае аўтаматычны агонь адвольнай чаргой.\nАўтамат можа быць выкарыстана для стральбы вінтовачнымі гранатамі.\nНа вінтоўку можа ўсталёўвацца амерыканскі 40-мм падствольны гранатамёт M203 (магчыма толькі на мадэфікацыю AUG M203).\nНа Вікісховішчы ёсць медыяфайлы па тэме Steyr AUG\nУзята з "https://be.wikipedia.org/w/index.php?title=Steyr_AUG&oldid=3482407"


ФК Баварыя Мюнхен — Вікіпедыя\nФК Баварыя Мюнхен\nDer FCB (ФКБ)\nDie Roten (Чырвоныя)\nFC Hollywood (ФК Галівуд)\n27 лютага 1900\nУмяшчальнасць: 69 901\n«Баварыя» Мюнхен (ням.: Fußball-Club Bayern München) ― нямецкі спартыўны клуб, што базуецца ў Мюнхене (Баварыя). Больш за ўсё вядомы футбольны клуб спартыўнай сістэмы «Баварыя», клуб з’яўляецца рэкардсменам па колькасці айчынных тытулаў: 32-разовы чэмпіён Германіі і 20-разовы ўладальнік кубка краіны.\nКлуб быў заснаваны ў 1900 годзе адзінаццацю ігракамі па ініцыятыве Франца Джона. Нягледзячы на тое, што ў 1932 годзе стаў чэмпіёнам Германіі, да 1963 года каманда выступала ў ніжэйшых лігах. На пачатку і ў сярэдзіне 70-х гадоў клуб дабіўся неверагодных поспехаў, тройчы запар перамагаючы ў нацыянальным чэмпіянаце (1972, 1973, 1974) і столькі ж разоў у Лізе чэмпіёнаў (1974, 1975, 1976). Капітанам каманды тады быў легендарны Франц Бекенбаўэр.\nЗ 2006 года хатнія гульні праводзіць на «Альянц Арэне». Да гэтага 33 сезоны запар клуб праводзіў гульні на Алімпійскім стадыёне.\nАкрамя футбольнага клуба «Баварыя» таксама існуюць клубы па шахматах, гандболе, баскетболе, гімнастыцы, боўлінгу, пінг-понгу.\n23 красавіка 2022 года «Баварыя» атрымала перамогу над дортмундскай «Барусіяй», і мюнхенскі клуб датэрмінова выйграў нацыянальнае першынство, стаўшы чэмпіёнам Бундэслігі ў дзясяты раз запар.\n1 Бр Мануэль Ноер 1986\n26 Бр Свен Ульрайх 1988\n36 Бр Крысціян Фрухтль 2000\n2 Аб Даё Упамекано 1998\n3 Аб Амар Рычардс 1998\n4 Аб Ніклас Зюле 1995\n5 Аб Бенжамен Павар 1996\n19 Аб Алфонса Дэвіс 2000\n20 Аб Буна Сар 1992\n21 Аб Люка Эрнандэс 1996\n23 Аб Тангі Ньянзу 2002\n44 Аб Ёсіп Станішыч 2000\n6 ПА Ёзуа Кіміх 1995\n8 ПА Леан Гарэцка 1995\n18 ПА Марсель Забітцэр 1994\n22 ПА Марк Рока 1996\n24 ПА Карэнтэн Талісо 1994\n42 ПА Джамал Мусіяла 2003\n7 Нап Серж Гнабры 1995\n9 Нап Роберт Левандоўскі 1988\n10 Нап Лерой Санэ 1996\n11 Нап Кінгслі Каман 1996\n13 Нап Эрык Максім Шупо-Матынг 1989\n25 Нап Томас Мюлер 1989\nАфіцыйны сайт (ням.) (англ.) (кіт.) (яп.) (ісп.)\nFacebook (ням.) · Твітэр (ням.)\nBDFutbol · FootballDatabase.eu · Soccerbase · Soccerway · playmarkerstats.com · Transfermarkt · worldfootball.net · УЕФА · Discogs · MusicBrainz\nУзята з "https://be.wikipedia.org/w/index.php?title=ФК_Баварыя_Мюнхен&oldid=4117824"\nАпошняе змяненне старонкі адбылося 19:04, 11 мая 2022.


Дзень беларускай вайсковай славы адзначаць ва Украіне : Центр регіонального розвитку "Співпраця без кордонів"\nДзень беларускай вайсковай славы адзначаць ва Украіне\n8 верасня на галоўнай плошчы Львова мясцовыя актывісты ўздымуць вялізны бел-чырвона-белы сцяг. Пазней у грэка-каталіцкай царкве адбудзецца малебен за загінулых ваяроў Вялікага Княства Літоўскага, а ўвечары ў памяшканні на вуліцы Каперніка адбудзецца ўрачыстае пасяджэнне з удзелам гісторыкаў і навукоўцаў.\nТакім чынам ва Украіне адзначаць Дзень беларускай вайсковай славы – гадавіну трыумфальнай перамогі дружыны Канстанціна Астрожскага над войскам Маскоўскага княства.\nНа думку аднаго з арганізатараў мерапрыемстваў Вячаслава Сіўчыка, гісторыя слаўнай перамогі беларусаў пад Воршай актуальная і ў сённяшняй геапалітычнай сітуацыі.\nСіўчык: “У той сітуацыі, у якой сёння апынулася Беларусь, нам трэба ведаць, што нават пры безнадзейных варыянтах заўжды ёсць выхад. Якраз тое, што нашыя продкі на Крапівенскім полі, маючы невялікае войска, ушчэнт разбілі войска Маскоўскага княства, дае нам падказку, што трэба рабіць сёння, калі расійскі імперыялізм душыць праз рэжым Лукашэнкі беларускую нацыю”.\nАпроч узгаданых мерапрыемстваў 8 верасня ў Львове прадстаўнікі беларускіх дэмакратычных арганізацый сустрэнуцца з дэпутатамі гарадской і абласной рады, а таксама дадуць прэсавую канферэнцыю, удзел у якой возьме і родны брат зняволенага кандыдата ў прэзідэнты Беларусі Мікалая Статкевіча – Аляксандр.\n8 верасьня 1514 году войска ВКЛ на чале з Канстанцінам Астроскім здабыла бліскучую перамогу над войскамі Маскоўскага княства. Тады 30 тысяч ваяроў на беларускай зямлі ўшчэнт разьбілі 80-тысячнае войска.


Як мы збіралі «Калядную скрыначку» | zviazda.by\nХатняя старонка » Грамадства » Сацыяльная падтрымка » Як мы збіралі «Калядную скрыначку»\nЯк мы збіралі «Калядную скрыначку»\nУсе так прывыклі лаяць сацыяльныя сеткі, маўляў, пустая трата часу і спосаб памерацца «ў каго жыццё круцейшае». Але ў патоку выяў велізарных букетаў, загарэлых ног і не асабліва асэнсаваных сэлфі, застаецца месца і для па-сапраўднаму карысных рэчаў. А на некаторыя з іх у рэальным жыцці можна было б ніколі і не наткнуцца...\nНе чараўнік, а звычайныя людзі\nВядома, ні пра што падобнае я не разважала, калі прагортвала стужку «Інстаграма». Так, знаёмая адправілася ў чарговае падарожжа, сябар дзяцінства прыкмеціў смешную аб'яву ў пад'ездзе, а суседка пабывала ў новым кафэ на рамантычнай вячэры. Погляд прыцягнула навагодняя скрыначка на прыгожым фоне. Чакаючы подпісу накшталт «а вы ўжо пачалі купляць падарункі блізкім?» ці «час ставіць ёлку!», я клікнула па фатаграфіі.\nНе хочацца ўпадаць у пафас, але да канца чытання паста сэрца сціснулася. Падарунак прызначаўся для васямнаццацігадовага хлопца з асаблівасцямі псіхафізічнага развіцця. І галоўнай, больш правільна будзе сказаць нават адзінай яго марай быў цацачны тэлефон з кнопкамі. Пажадана — музычны.\nВядома, да такой асабістай гісторыі цяжка застацца абыякавым. Усё ж гэта не абязлічаны зварот з абстрактнай просьбай аб дапамозе. Таму вырашыла больш падрабязна даведацца, што гэта за акцыя і як у ёй можна паўдзельнічаць.\nАказалася, што акцыя пад назвай «Калядная скрыначка» праводзіцца з 2013 года. І калі, напрыклад, два гады таму быў сабраны 791 падарунак, то сёлета — ужо на тысячу больш.\nУдзельнікі дапамагаюць ствараць свята для хлопчыкаў і дзяўчатак з дзіцячага дома або сям'і ў сацыяльна небяспечным становішчы, інвалідаў — спісы даюць сацыяльныя работнікі. Для гэтага ўсяго і трэба, што напоўніць карыснымі і прыемнымі рэчамі падарункавую скрынку. Арганізатары — дарэчы, гэта звычайныя маладыя людзі, якія не прадстаўляюць ніякія аб'яднанні, — мяркуючы па вопыце мінулых гадоў, склалі спіс, на які можна арыентавацца. Акрамя цацак і прысмакаў дзецям прапануюць пакласці прадметы, якія нам здаюцца цалкам штодзённымі, а для іх прадстаўляюць вялікую каштоўнасць. Узяць хоць тыя ж канцылярскія прылады або сродкі гігіены. Таксама ў кожную скрыначку просяць пакласці дзіцячую Біблію: усё ж акцыя прымеркавана менавіта да Каляд, а гэтае чытанне павінна навучыць дзяцей верыць у дабро і ніколі не губляць надзею. Вітаецца і ліст, прычым просяць не падпісваць яго ад асобы Дзеда Мароза: дзеці павінны ведаць, што і ў паўсядзённасці ёсць месца цуду.\nХто ён — мой адрасат?\nУсе ахвотныя пакідаюць заяўку ў групе акцыі «УКантакце»: тут можна пазначыць пол і ўзрост дзіцяці. Шмат хто хоча падтрымаць менавіта малых. І іх можна зразумець, бо падарыць казку малечы значна прасцей, да таго ж нельга будзе ўсумніцца ў шчырасці яго радасці. Іншыя ж выбіраюць «тыпажы», блізкія да ўласных дзяцей, таму што добра ведаюць, што ім цікава ў тым ці іншым узросце.\nЯ вырашыла нічога не ўдакладняць: хто трапіцца, той і добра. Галоўнае, атрымаць запаветныя даныя. Гэта было вельмі хвалююча: хто ж яно — дзіця, з якім я, хоць і завочна, змагу падзяліць атмасферу будучых свят?\nІм аказаўся хлопчык з малазабяспечанай сям'і 2006 года нараджэння. Я з дзясятак разоў перачытала яго прозвішча, імя і імя па бацьку, спрабуючы ўявіць, як выглядае іх уладальнік. Можа быць, хлапчук вечна прападае на футбольным полі і лічыцца найлепшым бамбардзірам у наваколлі? Ці ж не вылазіць з бібліятэкі, па шмат разоў перачытваючы любімыя чароўныя гісторыі? А можа, увесь свой вольны час дапамагае маме даглядаць малодшых брацікаў і сястрычак? Здавалася, вось бы хоць адным вокам зірнуць на яго фота — зразумець можна было б значна больш. Аднак давялося падключыць сваю фантазію.\nПершае, што купіла, была кніга: энцыклапедыя пра жывёл. Далей у справу пайшлі сшыткі, нататнікі, ручкі, алоўкі і іншыя канцылярскія прылады. Каб не памыліцца з астатнім, патэлефанавала свайму трынаццацігадоваму стрыечнаму брату. «Ніякіх мяккіх цацак! Жартуеш ці што? — упэўнена заявіў ён мне. — Вось калекцыйная машынка — іншая рэч». Заадно разведала спіс ласункаў, якія ў падлеткаў цэняцца вышэй за ўсё. Ад сябе дадала флікеры, спецыяльную падарункавую ўпакоўку пупырчатай плёнкі, якую так весела лопаць, святочную свечку і, вядома ж, ліхтарык: здаецца, кожны хлопчык лічыць яго прадметам першай неабходнасці. Калі расказала пра гэта маме, яна папрасіла абавязкова купіць шкарпэткі, каб хлопчыку заўсёды было цёпла. У такія моманты спрабуеш адганяць ад сябе ўсе «лішнія» думкі: а раптам у яго і праўда няма ў чым выйсці на мароз...\nКалі я везла падарунак да месца збору, працягвала хвалявацца. А калі гэтага недастаткова ці скрыначка, калі ўсё скласці, акажацца паўпустой? Арганізатары адмыслова называюць адзіныя памеры, каб нікому не было крыўдна. Карціну, падобную да той, якая адкрылася мне на месцы, я ніколі ў жыцці не бачыла: ад падлогі да столі стаялі скрыначкі ў яркіх рознакаляровых абгортках, а побач працавалі людзі, збіраючы і запакоўваючы новыя. Калі хтосьці марыў пабываць на фабрыцы Санта-Клауса, то гэта яе паўнавартасны аналаг, толькі створаны рукамі не чароўных персанажаў, а простых, але неабыякавых людзей.\nЗараз апошнія дні, калі скрыначкі яшчэ прымаюць. Дарэчы, іх дасылаюць не толькі з розных гарадоў Беларусі, але нават з іншых краін.\nПазней падарункі пачнуць развозіць па сем'ях і інтэрнатах: іх атрымаюць выхаванцы дома-інтэрната для дзяцей з асаблівасцямі псіха-фізічнага развіцця ў Багушэўску, Гомельскага раённага сацыяльна-педагагічнага цэнтра, Ашмянскага раённага сацыяльнага прытулку. Тыя, хто не паспеў сабраць скрыначку, могуць дапамагчы акцыі матэрыяльна ці ж проста прынесці рэчы, якімі будуць дапоўнены іншыя падарункі. І, вядома, заўсёды вітаецца асабісты ўдзел.\nЗагаловак у газеце: Мары пра цацачны тэлефон


Міхаіл Яфімавіч Фрадкоў — Вікіпедыя\n(Пасля перасылкі з Міхаіл Фрадкоў)\nУ Вікіпедыі ёсць артыкулы пра іншых асоб з прозвішчам Фрадкоў.\nМіхаі́л Яфі́мавіч Фрадко́ў (руск.: Михаил Ефимович Фрадков; нар. 1 верасня 1950) — расійскі палітык, прэм'ер-міністр Расійскай Федэрацыі (2004—2007).\n4-ы Дырэктар СЗР\n9 кастрычніка 2007 — 5 кастрычніка 2016\nУладзімір Уладзіміравіч Пуцін, Дзмітрый Анатольевіч Мядзведзеў (2008-2012)\nСяргей Мікалаевіч Лебядзеў\n7-ы Старшыня Урада Расійскай Федэрацыі\n5 сакавіка 2004 — 12 верасня 2007\n(в. а. да 14 верасня 2007)\nМіхаіл Міхайлавіч Касьянаў,\nВіктар Барысавіч Хрысценка (в. а..)\nМаскоўскі дзяржаўны тэхналагічны ўніверсітэт «Станкін»[d]\nУсерасійская акадэмія знешняга гандлю[d]\n1 верасня 1950(1950-09-01) (70 гадоў)\nКуйбышаў, Куйбышаўская вобласць, РСФСР, СССР\nПётр, Павел (нар. 1981)\nМіхаіл Яфімавіч Фрадкоў на Вікісховішчы\nМіхаіл Фрадкоў нарадзіўся ў Самарскай вобласці Расіі, Скончыў Маскоўскі станкаінструментальны інстытут (1972) і Акадэмію знешняга гандлю (1981). У 1973 годзе Фрадкоў быў накіраваны ў эканамічны аддзел пасольства СССР у Індыі, дзе працаваў два гады. Па вяртанні ў Савецкі Саюз Фрадкоў працаваў у сістэме Дзяржаўнага камітэта СССР па знешнеэканамічных сувязях і Міністэрства Знешнеэканамічных Сувязяў СССР.\nУ 1991 годзе Фрадкоў быў прызначаны прадстаўніком Расіі пры GATT (будучая СГА) у Жэневе.\nУ канцы 1992 года Фрадкоў быў прызначаны намеснікам міністра знешнеэканамічных сувязей Расіі. Меней, чым праз год, у кастрычніку 1993, ён робіцца першым намеснікам міністра. 15 красавіка 1997 года сваім указам прэзідэнт Расіі Барыс Ельцын прызначыў Міхаіла Фрадкова міністрам знешнеэканамічных сувязяў Расійскай Федэрацыі. На гэтай пасадзе Фрадкоў працаваў адзін год, пасля чаго быў прызначаны міністрам гандлю.\n31 мая 2000 года Міхаіл Фрадкоў прызначаны на пасаду першага намесніка сакратара Савета Бяспекі РФ. 28 сакавіка 2001 года ён прызначаны новым прэзідэнтам Уладзімірам Пуціным на пасаду дырэктара Федэральнай Службы Падатковай Паліцыі Расіі. У 2003 годзе Фрадкоў прызначаны прадстаўніком Расіі ў ЕС.\n1 сакавіка 2004 года ён быў прадстаўлены прэзідэнтам Пуціным як кандыдат у прэм’ер-міністры Расіі, 5 сакавіка яго кандыдатура зацверджаная Думай.\nЗ 2007 года дырэктар Службы знешняй разведкі Расіі.\n6 красавіка 2018 года ўключаны ў санкцыйны спіс ЗША ў ліку 17 чыноўнікаў і 7 бізнесменаў з Расіі.\nМіхаіл Фрадкоў валодае анлійскай і іспанскай мовамі. Жанаты, мае двух дзяцей.\n↑ Michail Fradkow // Munzinger-Archiv — 1913. Праверана 9 кастрычніка 2017.\n↑ Michail Jefimowitsch Fradkow // Brockhaus Enzyklopädie\n↑ США ввели санкции против семи российских олигархов и 17 чиновников из «кремлевского списка» (руск.) . Meduza (6 красавіка 2018). Праверана 6 красавіка 2018.\nНа Вікісховішчы ёсць медыяфайлы па тэме Міхаіл Яфімавіч Фрадкоў\nВ.Ф. Салтаганаў Дырэктар\nФедэральнай службы падатковай паліцыі Расійскай Федэрацыі\nМіхаіл Міхайлавіч Касьянаў\nВіктар Барысавіч Хрысценка (в. а..) Старшыня Урада Расіі\n5 сакавіка 2004 — 12 верасня 2007 Пераемнік:\nАлег Дзмітрыевіч Давыдаў Міністр знешнеэканамічных сувязяў Расіі\n16 красавіка 1997 — 25 ліпеня 1998 Пераемнік:\nСяргей Мікалаевіч Лебядзеў Дырэктар СЗР Расіі\n9 кастрычніка 2007 — 5 кастрычніка 2016 Пераемнік:\nУзята з "https://be.wikipedia.org/w/index.php?title=Міхаіл_Яфімавіч_Фрадкоў&oldid=3321113"\nАпошнія змены 7 лютага 2019 а 20:57\nАпошняе змяненне старонкі адбылося 20:57, 7 лютага 2019.


Відэа пра каляднага ката за некалькі дзён прагледзелі больш за 11 мільёнаў разоў\nРэкорды папулярнасці б’е ў сеціве відэаролік пра мілага ката, які незнарок ледзь не сапсаваў сваім гаспадарам Каляды.\nВідэаролік з’яўляецца рэкламай сеткі брытанскіх супермаркетаў «Sainsbury’s» ды ўводзіць у атмасферу сёлетніх калядных святаў. Галоўны герой відэа – пацешны кот Мог – шмат нашкодзіў у доме сваіх гаспадароў ды ненаўмысна ледзь яго не спаліў, бо яго хвост заблытаўся ў святочнай гірляндзе.\nАле ў выніку ўсё заканчваецца шчасліва.\nНа самай справе кот Мог – гэта персанаж з папулярнай серыі кніг для дзяцей Джудзіт Кэр (Judith Kerr). На відэа рэкламуецца новае выданне з цыклу – «Каляднае бедства Мога». Частку грошай з продажу кнігі скіруюць на паляпшэнне дзіцячай пісьменнасці ў Вялікай Брытаніі.\nЗа 5 дзён відэа пра каляднага ката паглядзелі больш за 11 млн. разоў\nТэгі: жывёліны, Каляды, каты, рэклама, цікавінкі


Бердымухамедаў уступіў на пасаду прэзідэнта\nБакі канфлікту дамовіліся развесці ўзбраенні\n18.02.2017 09:53 Інфармацыйная гадзіна\nВыбраны Прэзідэнт Туркменістана Гурбангулы Бердымухамедаў 17 лютага ўступіў на пасаду, паведамляюць інфармагенцтвы.\nЦырымонія інаўгурацыі прайшла ў Ашхабадзе. Нававыбраны прэзідэнт даў клятву выконваць ускладзеныя на яго абавязкі, абараняць дзяржаўную незалежнасць і статус нейтралітэту Туркменістана, прысвяціць сілы яднанню туркменскага народа, абароне яго мірнага жыцця, верай і праўдай служыць свайму народу.\nГурбангулы Бердымухамедаў перамог на прэзідэнцкіх выбарах, якія прайшлі ў Туркменістане 12 лютага. За яго прагаласавалі 97,69% выбаршчыкаў.\nНапярэдадні, заслухаўшы справаздачу старшыні Цэнтрвыбаркама Туркменістана Гулмырада Мырадава аб канчатковых выніках выбараў, Гурбангулы Бердымухамедаў падзякаваў тым, хто галасаваў за яго. Паводле яго слоў, вынікі перавысілі тыя, што былі пяць гадоў назад. Гурбангулы Бердымухамедаў адзначыў поспехі, якіх краіна дасягнула за гэты перыяд. Ён падкрэсліў, што ўсё, што адбываецца, накіравана на абарону інтарэсаў Туркменістана і народа краіны.\nПрэзідэнт выбраны на сямігадовы тэрмін, што прадугледжана новай Канстытуцыяй.\nвыбарыГурбангулы БердымухамедаўпасадаПрэзідэнт Туркменістана\nЁсць добры фундамент для развіцця супрац...


06 сьнежань 2021, 15:31\nСамалёт кампаніі «Белавія».\nСыстэмы, ад якіх адключылі беларускага авіяманапаліста, уніфікуюць фінансавыя і інфармацыйныя плыні, тым самым спрашчаючы працэдуру афармленьня і продажу авіяквіткоў як самімі кампаніямі, так і агентамі.\n«Пацьвярджаем, што авіякампанія „Белавія“ адхіленая ад удзелу ў праграме IATA па білінгу і разьліках (BSP) і сыстэмы разьлікаў па грузавых рахунках (CASS)», — паведамілі сайту Zerkalo.io ў Міжнароднай асацыяцыі паветранага транспарту (IATA).\nПраграма разьлікаў BSP ахоплівае больш за 370 авіякампаній у 180 краінах сьвету, празь яе праходзіць каля 70% непрамых продажаў квіткоў. Агульная сума рэалізаваных квіткоў перавышае 230 мільярдаў даляраў штогод.\nСыстэма разьлікаў па грузавых рахунках CASS прызначаная для разьлікаў паміж авіякампаніямі і экспэдытарамі.\nТакое рашэньне прынятае ў сувязі з чарговымі эўрапейскімі абмежаваньнямі супраць 17 фізычных і 11 юрыдычных асобаў, сярод якіх значыцца беларускі авіяперавозчык «Белавія». Акрамя таго, лізінгавыя кампаніі запатрабавалі вярнуць частку самалётаў.\nРэакцыя ў «Белавія»\nДля пасажыраў, асабліва беларускіх, гэтыя зьмены ня будуць заўважаныя, — так у «Белавія» пракамэнтавалі сытуацыю з адключэньнем узаемаразьлікаў Міжнароднай асацыяцыі паветранага транспарту, паведамляе Zerkalo.io.\nПаводле кіраўніцтва кампаніі, гэтая сыстэма прызначаная для ўзаемадзеяньня авіякампаній з агентамі без неабходнасьці заключэньня наўпроставых дамоваў.\n«Гэта дадатковы інструмэнт для спрашчэньня ўзаемаразьлікаў, ён ня мае дачыненьня да выкананьня палётаў», — гаворыцца ў паведамленьні авіякампаніі.\nУ бягучых умовах «Белавія» зьбіраецца пашыраць сетку агентаў за мяжой, якія працуюць на падставе наўпроставых дамоваў.\n«Для продажаў на замежных рынках гэта больш адчувальна, аднак ёсьць магчымасьць працы з выкарыстаньнем іншых сыстэмаў узаемаразьлікаў на тэрыторыі СНД. Акрамя таго, у сувязі з уведзенымі абмежаваньнямі на палёты ў Эўропу доля продажаў з выкарыстаньнем сыстэмы BSP значна зьнізілася», — сьцьвярджаюць у «Белавія».\nАд ранейшага беларускага авіяпарку ў тры дзясяткі паветраных суднаў цяпер засталася роўна палова.


Польскія палітыкі наведваюць краіны Прыбалтыкі - Польскае Радыё\nПольскія палітыкі наведваюць краіны Прыбалтыкі\nNatalia Szymkowiak 14.09.2018 12:28\nВажнейшая тэма на сустрэчах прэзыдэнта і міністра замежных спраў - пытаньне бясьпекі.\nУдзельнікі сустрэчы ў Латвіі. Зь левага боку: Walter Steinmeier, Rumen Radew, Marcelo Rebelo de Sousa, Prokopis Pawlopulos, Sergio Mattarella, Borut Pahor, Raimonds Vejonis, Sauli Niinisto, Marie-Louise Coleiro Preca, Kolinda Grabar-Kitarović, Andrzej Duda, Kersti Kaljulaid, Alexander van der BellenPAP/Leszek Szymański\nНадоечы польскія высокапастаўленыя палітыкі наведалі Прыбалтыйскія краіны. Міністар замежных спраў адправіўся ў Летуву, а галава дзяржавы прыняў удзел у сустрэчы прэзыдэнтаў эўрапейскіх краін у Латвіі.\nМіністар замежных спраў Польшчы наведаў з афіцыйным візытам блізкую для палякаў краіну – Летуву. Гэта быў першы візыт кіраўніка польскай дыпляматычнай службы Яцэка Чапутовіча ў суседнюю дзяржаву. Апошнім часам палітычныя адносіны зь Летувой паляпшаюцца, што цешыць абодва бакі, палякі нават прысвоілі званьне чалавека году прэм’ер-міністру Летувы Саўлюсу Сквэрнялісу. Цырымонія выбару прайшла на Эканамічным форуме ў мясцовасьці Крыніцы-Здруй.\nПалякаў і летувісаў зьвязвае шмат старонак супольнай гісторыі, але адносіны паміж дзяржавамі цягам апошніх гадоў былі даволі халодныя, назіралася рознагалосьсе ў стаўленьні палітыкаў дзьвюх краін да розных пытаньняў, між іншым палякі не маглі дабіцца, каб асобы польскага паходжаньня, якія пражываюць у Летуве, маглі пісаць свае прозьвішчы паводле польскага правапісу. Спрэчкі спрэчкамі, але ў Польшчы ды Летувы пад бокам вельмі небясьпечны сусед – Расея, таму яны павінны разам дзейнічаць, каб прадугледзець і прадухіліць магчымыя пагрозы з усходу. У Вільні на сустрэчы Чапутовіча з прэм’ер-міністрам і міністрам замежных спраў Лінасам Лінкявічусам ішла гаворка між іншым пра вайсковае, культурнае ды эканамічнае супрацоўніцтва. Яцэк Чапутовіч адзначыў, што Польшча і Летува выступаюць супраць будаўніцтва трубаправоду «Паўночны паток 2».\nЯ. Чапутовіч: Мы будзем разам весьці палітыку ў Эўразьвязе, датычную гэтага пытаньня. Мы выступаем па баку Эўрапейскай камісіі ў гэтай спрэчцы. Некаторыя дзяржавы ідуць насуперак эўрапейскай палітыцы, эўрапейскаму адзінству, калі гаворка ідзе пра гарантыю энэргетычнай бясьпекі ў краінах Эўразьвязу.\nМіністар замежных спраў Летувы заявіў, што яго краіна будзе выступаць супраць эўрапейскіх санкцый адносна Польшчы. Лінас Лінкявічус дадаў, што Польшча зьяўляецца стратэгічным партнэрам Летувы, дзьве краіны разам рэалізуюць шмат праектаў, пры гэтым перад імі таксама стаіць нямала задач.\nЛ. Лінкявічус: Гэта: сыстэма бясьпекі, супрацоўніцтва ў рамках Паўночнаатлянтычнага саюзу. Летува ды Польшча зацікаўленыя ў адных і тых жа справах, таксама, як іншыя краіны Прыбалтыкі. Мы павінны інтэнсіўна супрацоўнічаць, каб розныя рашэньні на паасобных прыступках NATO былі адпаведныя, і таксама, каб яны адпаведным чынам ажыцьцяўляліся.\nНа сумеснай канфэрэнцыі міністры замежных спраў Польшчы і Летувы паведамілі пра тое, што ў летувіскі Сойм унесены законапраект аб правапісе прозьвішчаў нацыянальных меншасьцяў у Летуве. Парлямэнт пачынае працу над праектам, акрамя таго, працэдура разгляду прававых актаў прадбачвае правядзеньне кансультацый з экспэртамі. У перамовах зь летувіскім бокам польскі міністар закранаў таксама тэматыку правапісу назоваў мясцовасьцяў, у якіх пражываюць прадстаўнікі польскай меншасьці ў Летуве.\nУ сваю чаргу галава польскай дзяржавы Анджэй Дуда наведаў надоечы Латвію, дзе ўдзельнічаў у сустрэчы 13 прэзыдэнтаў эўрапейскіх краін на саміце гэтай званай групы Араёлуш. Гэта нефармальная ініцыятыва, якая атрымала назву ад партугальскага гораду, дзе 15 гадоў таму адбылася першая сустрэча лідэраў. Мэтай перамоваў прэзыдэнтаў, між іншым, Польшчы, Партугаліі, Нямеччыны, Фінляндыі ды Італіі зьяўляюцца актуальныя праблемы Эўропы. Прэзыдэнт Анджэй Дуда прыняў удзел у першай сэсіі саміту, прысьвечанай барацьбе з пагрозамі супраць бясьпекі і стабільнасьці ў Эўропе. Гаворыць кіраўнік кабінэту прэзыдэнта Анджэя Дуды міністар Кшыштаф Шчэрскі.\nК. Шчэрскі: Гэта тэма, якім чынам грамадзтвы могуць адказаць на магчымае маніпуляваньне звонку палітычнымі працэсамі ў краінах-сябрах групы. Неабходна адказаць сабе на пытаньне, як выпрацоўваць устойлівасьць на гібрыдныя пагрозы, зьвязаныя са сродкамі масавай інфармацыі, з інфармацыйнай прасторай.\nАкрамя таго, прэзыдэнт Анджэй Дуда сустрэўся тэт-а-тэт з прэзыдэнтам Аўстрыі Аляксандрам Ван дэр Бэленам. На спатканьні закраналася між іншым пытаньне кліматычнага саміту, які адбудзецца ў сьнежні ў польскім горадзе Катавіцэ. Важнай тэмай перамоваў было таксама годнае ўшанаваньне памяці бітвы пад Венай. На месцы гістарычнага змаганьня плянавалася адкрыць помнік польскаму каралю Яну ІІІ Сабескаму, але супраць будаўніцтва выступіла аўстрыйская рада, якая займаецца пытаньнямі ўшанаваньня гістарычных памятных месцаў. У сваю чаргу аўстрыйскі прэзыдэнт заверыў польскага візаві, што польскі бок зможа аказваць уплыў на выгляд помніка.\ntags: Дуда Анджэй, міжнародныя адносіны, Польшча - Летува, Чапутовіч Яцэк


У Лідзе вызначылі канчатковы варыянт помніка Гедыміну. Але інтрыга, які менавіта, раскрыецца толькі на наступным тыдні :: Культура :: Гродненская правда\n10.02.2018. просмотров: 4470\n– Праекты вельмі цікавыя. Наогул, сёння ў вобласці ўстанаўліваюцца розныя памятныя знакі, у тым ліку і гістарычнага напрамку. Напрыклад, у Навагрудку адраджаецца Старая брама, у Свіслачы была пастаўлена старажытная стэла, якая існавала ў XIX стагоддзі. Але лідскі праект, не ў крыўду іншым, самы значны. Застаецца толькі падзякаваць старшыні райвыканкама за яго смелае рашэнне ажыццявіць такі складаны праект, ушанаваць памяць такой гістарычнай асобы, як князь Гедымін, – адзначыла старшыня Гродзенскага абласнога мастацкага экспертнага савета па манументальным і манументальна-дэкаратыўным мастацтве, мастацтвазнаўца Марына Загідуліна.\nВікторыя РУСІЛЕВІЧ, "Лідская газета"


1 Інструкцыя па выдаленні рэкламнага модуля\n2 Для браўзэра Mozilla FireFox\n3 Для браўзэра Opera\n4 Для браўзэра Internet Explorer\nРэклама ў сетцы Інтэрнэт займае вядучае месца і прадстаўлена ў выглядзе надпісаў, фатаграфій, кароткіх відэаролікаў і іншага. Зарабляць на рэкламе ў сеткі можа кожны жадаючы, магчыма, таму ў апошні час без яе не абыходзіцца практычна ні адзін сайт. але, атрымліваючы дадатковы даход ад клікаў карыстальнікаў, рэкламісты так захапляюцца распаўсюджваннем назойлівых тэкстаў і ролікаў, што забываюць пра пачуццё меры.\nкожны карыстальнік, напэўна, не раз заўважаў, што рэкламы часам залішне шмат, і, праглядаючы вэб-старонку, узнікае жаданне хутчэй яе пакінуць. Асабліва надакучаюць усплывальныя рэкламныя модулі, якія перш, чым зачыніць, неабходна праглядаць некалькі секунд, пакуль не з'явіцца кнопка для выключэння. На шчасце, існуе спосаб, як прыбраць рэкламны модуль, наладзіўшы пэўныя функцыі кампутара. Калі вы вырашылі пазбавіцца ад надакучлівай рэкламы, то ніжэй прадстаўлена падрабязная інструкцыя, якая дапаможа пазбавіцца ад рэкламнай модуль на розных браўзэрах.\nІнструкцыя па выдаленні рэкламнага модуля\nвыдаленне рэкламнага модуля\nДля таго, каб разабрацца, як ліквідаваць рэкламны модуль, неабходна вырабіць некалькі аперацый. У першую чаргу трэба цалкам адсканаваць сістэму пры дапамозе антывіруснай праграмы, усталяванай на кампутары. Дадаткова можна выкарыстоўваць модуль CureIt, які не рэдка дапамагае пазбавіцца ад рэкламы. Калі ж антывірус з праблемай не справіўся, то блакаваць рэкламу трэба ўручную.\nДля браўзэра Mozilla FireFox\nКалі на вашым кампутары ўсталяваны браўзэр Mozilla FireFox, то з меню трэба выбраць «Інструменты», а далей пункт «Дадаткі». У гэтым пункце выбіраеце графу «Пашырэньні» і там адключаеце ўсе пашырэння, якія выклікаюць падазрэнні, але можна выдаліць і ўсе налады адразу. Пасля прароблівання ўсіх пералічаных аперацый рэкламны модуль павінен знікнуць. але, калі гэтага не адбылося, то прыйдзецца выдаліць браўзэр і ўсталяваць іншы, напрыклад, опера.\nДля браўзэра Opera\nДля браўзэра Internet Explorer\nУ выпадку, калі асноўным браўзэрам на вашым кампутары з'яўляецца Internet Explorer, то ў меню трэба выбраць пункт «Сэрвіс», далей перайсці ў «Надбудовы». Адкрыецца акно ўкладання, у якім неабходна выдаліць усе надбудовы, націснуўшы кнопку Скід. Звяртайце ўвагу на характарыстыку надбудоў, каб ня адключыць выпадкова што-небудзь карыснае. перазапусціце браўзэр, каб пераканацца, што рэкламны модуль выдалены. Калі аперацыя не завяршылася поспехам, то браўзэр рэкамендуецца выдаліць, усталяваўшы іншы. Рэкламныя модулі вельмі часта ўсталёўваюцца ў аўтаматычным рэжыме без ведама карыстальніка. У цяперашні час іх выкарыстоўваюць як адну з разнавіднасцяў спаму. Усталёўваючыся на кампутар, рэкламныя модулі ўпісваюцца ў любы браўзэр і здольныя блакаваць доступ да рознага роду сеткавых сэрвісаў. прачытаўшы артыкул, цяпер вы ведаеце, як пазбавіцца ад рэкламнай модуль, каб ён больш не перашкаджаў вам у далейшым працаваць на кампутары і не раздражняў сваім з'яўленнем.